Kannada-LLM-Labs/Wikipedia-Kn huggingface dataset:
ಶೀತರಕ್ತ ಪ್ರಾಣಿ

ಶೀತರಕ್ತ ಪ್ರಾಣಿಯು ದೇಹದ ಉಷ್ಣತೆಯನ್ನು ನಿಯಂತ್ರಿಸಲು ಆಂತರಿಕ ಪ್ರಕ್ರಿಯೆಯನ್ನು ಹೊಂದಿರದ ಪ್ರಾಣಿ. ಬದಲಿಗೆ, ಶೀತರಕ್ತ ಪ್ರಾಣಿಯು ಪರಿಸರದಿಂದ ಸೆರೆಹಿಡಿಯಲ್ಪಟ್ಟ ಸೌರಶಕ್ತಿಯನ್ನು ಅವಲಂಬಿಸಿರುತ್ತದೆ. ಸರೀಸೃಪಗಳು, ಉಭಯಚರಗಳು ಮತ್ತು ಮೀನು ಶೀತರಕ್ತ ಪ್ರಾಣಿಗಳ ಉದಾಹರಣೆಗಳಾಗಿವೆ.

ಸರೀಸೃಪಗಳು
ಸರೀಸೃಪಗಳು ಶಾಖ ಹೀರಿಕೊಳ್ಳಲು ಹಲವುವೇಳೆ ಬಂಡೆಗಳ ಮೇಲೆ ಬಿಸಿಕಾಯಿಸಿಕೊಳ್ಳುತ್ತವೆ. ಶಾಖವು ಸರೀಸೃಪಗಳ ಚಯಾಪಚಯ ಕ್ರಿಯೆಯನ್ನು ಹೆಚ್ಚಿಸುತ್ತದೆ, ಇದು ಸಕ್ರಿಯ ಅವಧಿಯಲ್ಲಿ ಪರಿಣಮಿಸುತ್ತದೆ. ಹವಾಮಾನ ತುಂಬಾ ಬಿಸಿಯಿದ್ದರೆ, ಒಂದು ಸರೀಸೃಪವು ತನ್ನನ್ನು ಮರಳಿನಲ್ಲಿ ಹೂತುಕೊಳ್ಳಬಹುದು ಅಥವಾ ಒಂದು ಪೊಟರೆ ಅಥವಾ ಯಾವುದೇ ಇತರ ತಂಪಾದ ಆಶ್ರಯದಲ್ಲಿ ನೆರಳನ್ನು ಅರಸಬಹುದು. ಈ ರೀತಿಯಲ್ಲಿ, ಶೀತರಕ್ತ ಪ್ರಾಣಿಗಳ ವರ್ತನಾ ಪ್ರವೃತ್ತಿಗಳು ಅದರ ದೇಹದ ಉಷ್ಣಾಂಶವನ್ನು ಸರಿಯಾದ ವ್ಯಾಪ್ತಿಯಲ್ಲಿ ಇರಿಸುತ್ತವೆ. ಹೊರಗಿನ ತಾಪಮಾನ ಇಳಿಯುತ್ತಿದ್ದಂತೆ, ಶಕ್ತಿಯನ್ನು ಸಂರಕ್ಷಿಸಲು ಪ್ರಾಣಿಯ ಚಯಾಪಚಯ ಕ್ರಿಯೆ ನಿಧಾನಗೊಳ್ಳುತ್ತದೆ.

ಮೀನು ಮತ್ತು ಉಭಯಚರಗಳು
ತಮ್ಮ ಪರಿಸರಗಳಿಗೆ ಸಂಬಂಧಿಸಿದಂತೆ, ಉಭಯಚರಗಳು ಮತ್ತು ಮೀನುಗಳು ಹೋಲುವಂಥ ವರ್ತನೆಗಳನ್ನು ಹೊಂದಿರುತ್ತವೆ. ಒಂದು ನದಿಯ ಮಣ್ಣಿನ ತೀರದಲ್ಲಿ ತುಂಬಾ ಬೆಚ್ಚಗಾಗುವ ಕಪ್ಪೆಯು ಮೃದು ನೆಲದಲ್ಲಿ ತನ್ನನ್ನು ಹೂತುಕೊಳ್ಳುತ್ತದೆ ಅಥವಾ ನೀರಿನಲ್ಲಿ ಹೆಚ್ಚು ತಂಪಾದ ಜಾಗವನ್ನು ಅರಸುತ್ತದೆ. ಮೀನುಗಳು ತಮ್ಮ ತಾಪಮಾನವನ್ನು ನಿಯಂತ್ರಿಸಲು ಆಳವನ್ನು ಬದಲಾಯಿಸುತ್ತವೆ, ಅಂದರೆ ಹೆಚ್ಚು ತಂಪಾದ ಆಳ ನೀರನ್ನು ಅಥವಾ ಮೇಲ್ಮೈಗೆ ಹತ್ತಿರವಿರುವ ಬೆಚ್ಚಗಿನ ನೀರನ್ನು ಅರಸುತ್ತವೆ.

ಶಕ್ತಿಯ ಅವಶ್ಯಕತೆಗಳು
ಒಂದು ಶೀತರಕ್ತ ಪ್ರಾಣಿಯು ತನ್ನ ದೇಹದ ಉಷ್ಣತೆಯನ್ನು ನಿಯಂತ್ರಿಸಲು ಆಂತರಿಕವಾಗಿ ಉತ್ಪತ್ತಿಯಾದ ಶಕ್ತಿಯನ್ನು ಬಳಸುವುದಿಲ್ಲ, ಹಾಗಾಗಿ ಅದಕ್ಕೆ ಬಿಸಿರಕ್ತ ಪ್ರಾಣಿಗಳಿಗಿಂತ ತೀರಾ ಕಡಿಮೆ ಶಕ್ತಿ ಬೇಕಾಗುತ್ತದೆ. ಮಾನವರು, ಇತರ ಸಸ್ತನಿಗಳು ಮತ್ತು ಹಕ್ಕಿಗಳಂತಹ ಬಿಸಿರಕ್ತ ಪ್ರಾಣಿಗಳು ಸುತ್ತಮುತ್ತಲಿನ ತಾಪಮಾನವನ್ನು ಲೆಕ್ಕಿಸದೆ, ಒಂದು ನಿರ್ದಿಷ್ಟ ವ್ಯಾಪ್ತಿಯಲ್ಲಿ ತಮ್ಮ ದೇಹದ ಉಷ್ಣತೆಯನ್ನು ಕಾಯ್ದುಕೊಳ್ಳುವಂಥ ಆಂತರಿಕ ಪ್ರಕ್ರಿಯೆಗಳನ್ನು ಹೊಂದಿವೆ. ಈ ಸ್ವಯಂ ನಿಯಂತ್ರಣಕ್ಕೆ ಅಗಾಧ ಪ್ರಮಾಣದ ಶಕ್ತಿ ಬೇಕಾಗುತ್ತದೆ, ಇದನ್ನು ಆಗಾಗ್ಗಿನ ಊಟಗಳ ಮೂಲಕ ಪಡೆಯಲಾಗುತ್ತದೆ. ಶೀತರಕ್ತ ಪ್ರಾಣಿಯು ಅಷ್ಟೊಂದು ಸಲ ತಿನ್ನಬೇಕಾಗುವುದಿಲ್ಲ ಮತ್ತು ಕೆಲವು ವಾರಗಳಿಗೊಮ್ಮೆ ತಿನ್ನಬಹುದು. ಪರಿಣಾಮವಾಗಿ, ಬಿಸಿರಕ್ತದ ಪ್ರಾಣಿಗಳಿಗೆ ಆಧಾರ ನೀಡುವಷ್ಟು ಆಹಾರವಿಲ್ಲದ ಸಣ್ಣ ದ್ವೀಪಗಳು ಮತ್ತು ಮರುಭೂಮಿಗಳಂತಹ ದೂರದ ಪ್ರದೇಶಗಳಲ್ಲಿ ಶೀತರಕ್ತ ಪ್ರಾಣಿಗಳು ಬಾಳಲು ಸಾಧ್ಯವಾಗುತ್ತದೆ.

ಉಲ್ಲೇಖ
http://www.wisegeek.org/what-is-a-cold-blooded-animal.htm

ಶೀತರಕ್ತ ಪ್ರಾಣಿಗಳು
ಜೀವಶಾಸ್ತ್ರ
ಬಿಸಿರಕ್ತ ಪ್ರಾಣಿ

ಬಿಸಿರಕ್ತವಿರುವ ಪ್ರಾಣಿ ಜಾತಿಗಳು ತಮ್ಮ ಪರಿಸರದಲ್ಲಿ ಹೆಚ್ಚು ದೇಹದ ಉಷ್ಣತೆ ಹೆಚ್ಚಿನ ಕಾಯ್ದುಕೊಳ್ಳಬಹುದು. ನಿರ್ದಿಷ್ಟವಾಗಿ, ಚಯಾಪಚಯ ಪ್ರಕ್ರಿಯೆಗಳನ್ನು ನಿಯಂತ್ರಿಸುವ ಮೂಲಕ ಸ್ಥಿರ ದೇಹದ ಉಷ್ಣತೆಯನ್ನು ಕಾಯ್ದುಕೊಳ್ಳವಂತಹ ಪ್ರಾಣಿಗಳು ಇವು. ಸಸ್ತನಿಗಳು ಮತ್ತು ಪಕ್ಷಿಗಳು ಈ ಜಾತಿಗೆ ಸೇರಿದ ಪ್ರಾಣಿಗಳಾಗಿರುತ್ತವೆ.

ವಿಧಗಳು 
ಅಂತರುಷ್ಣತೆ ಅಂದರೆ ಆಂತರಿಕ ರೀತಿಯಲ್ಲಿ ತಮ್ಮ ದೇಹದ ಶಾಖ ನಿಯಂತ್ರಿಸಲು ಕೆಲವು ಜೀವಿಗಳು ಹೊಂದಿರುವ ಸಾಮರ್ಥ್ಯ. 
ಹೋಮಿಯೋತರ್ಮಿ ಬಾಹ್ಯ ಪ್ರಭಾವ ಮತ್ತು ತಾಪಮಾನ ಲೆಕ್ಕಿಸದೆ ಸ್ಥಿರ ಆಂತರಿಕ ದೇಹದ ತಾಪಮಾನ ಸ್ಥಿರವಾಗಿ ನಿರ್ವಹಿಸುವ ಸಾಮರ್ಥ್ಯ. 
ಟಚಿಮೆಟಬಾಲಿಸಮ್ ಆದರೆ ವೇಗವಾದ ಚಯಾಪಚಯ. ಟಚಿಮೆಟಬಾಲಿಕ್ ಪ್ರಾಣಿಗಳು ಉನ್ನತ "ವಿಶ್ರಾಂತಿ" ಚಯಾಪಚಯ ನಿರ್ವಹಿಸುತ್ತದೆ. 

ಮಾನವರಲ್ಲಿ ಮತ್ತು ಇತರ ಸಸ್ತನಿಗಳಲ್ಲಿ, ತಾಪಮಾನ ನಿಯಂತ್ರಣ ಬಾಷ್ಪೀಕರಣ (ಬೆವರಿನ) ನಿಂದ ಚಯಾಪಚಯ ಮೂಲಗಳಿಂದ ಶಾಖ ಉತ್ಪಾದನೆ ಮತ್ತು ಶಾಖ ನಷ್ಟ ನಡುವೆ ಸಮತೋಲನ ಮತ್ತು ವಿಕಿರಣ, ಶಾಖ ಪ್ರಸರಣ, ಮತ್ತು ವಹನ ಪ್ರಕ್ರಿಯೆಗಳು ಪ್ರತಿನಿಧಿಸುತ್ತದೆ. ತಣ್ಣನೆಯ ಪರಿಸರದಲ್ಲಿ, ದೇಹದ ಶಾಖ ದೇಹದ ಮೇಲ್ಮೈ ಬಳಿ ರಕ್ತ ನಾಳಗಳ ಸಂಕೋಚನ ಮೊದಲ ಸಂರಕ್ಷಿಸಲಾಗಿದೆ ಮತ್ತು ನಂತರ ಚಯಾಪಚಯ ಹೆಚ್ಚಿಸಲು ಸೇವೆ ಇದು ಸ್ನಾಯುವಿನ ಸಂಕೋಚನವನ್ನು, ಅಥವಾ ನಡುಕ ಅಲೆಗಳು, ಮೂಲಕ. ನಡುಕ ಚಯಾಪಚಯ ಒಂದು ಗರಿಷ್ಠ ಪಟ್ಟು ಹೆಚ್ಚಳ ಕಾರಣವಾಗಬಹುದು. ಸುಮಾರು 40 ° F (4 ° C) ಕೆಳಗೆ ಒಂದು ನಗ್ನ ವ್ಯಕ್ತಿ ಸಾಕಷ್ಟು ಪರಿಸರಕ್ಕೆ ಕಳೆದುಕೊಂಡ ಶಾಖ ಬದಲಾಯಿಸಲು ಚಯಾಪಚಯ ದರ ಹೆಚ್ಚಿಸಲು ಸಾಧ್ಯವಿಲ್ಲ. ಮತ್ತೊಂದು ಶಾಖ ಸಂರಕ್ಷಿಸುವ ವ್ಯವಸ್ಥೆ, ಹೆಬ್ಬಾತು ಉಬ್ಬುಗಳು, ಇದು ನಿರೋಧಕ ತುಪ್ಪಳ ಅಥವಾ ಗರಿ ಪದರದ ದಪ್ಪವನ್ನು ಹೆಚ್ಚಿಸುತ್ತದೆ ಪ್ರಾಣಿಗಳಲ್ಲಿ, ಮಾನವರಲ್ಲಿ ವಿಶೇಷವಾಗಿ ಪರಿಣಾಮಕಾರಿಯಾಗಿದೆ ಕೂಡ.

ಉಲ್ಲೇಖ

ಜೀವಶಾಸ್ತ್ರ
ತಾಪದ ಅಳತೆ

ಉಷ್ಣವು ವಸ್ತುಗಳ ಮೇಲೆ ಉಂಟುಮಾಡುವ ಪರಿಣಾಮಗಳಲ್ಲಿ ಯುಕ್ತವಾದ ಯಾವುದಾದರೂ ಒಂದನ್ನು ಆಧಾರವಾಗಿಟ್ಟುಕೊಂಡು ವಸ್ತುವಿನ್ನು ಅಳೆಯಬಹುದು. ತಾಪದೊಂದಿಗೆ ವಸ್ತುಗಳ ಗಾತ್ರ ಹೆಚ್ಚುವುದು ಅಂತಹ ಒಂದು ಪರಿಣಾಮ. ಈ ವೈಜ್ಞಾನಿಕ ತತ್ವವನ್ನು ಆಧರಿಸಿ ಅನೇಕ ರೀತಿಯ ತಾಪಮಾಪಕಗಳನ್ನು ತಯಾರಿಸಿದ್ದಾರೆ. ಈ ತತ್ವದ ಆಧಾರದ ಮೇಲೆ, ಮೊತ್ತಮೊದಲ ತಾಪಮಾಪಕವನ್ನು ಉಪಜಿಸಿದ ಕೀರ್ತಿ ಹೆಲಿಲಿಯೋಗೆ ಸಲ್ಲುತ್ತದೆ. ಆತ, ಉಷ್ಣದಿಂದ ಗಾಳಿ ವ್ಯಾಕೋಚನೆತಾಗುವುದನ್ನು ಬಯಸಿಕೊಂಡು ಒಂದು ತಾಪಮಾಪಕವನ್ನು ತಯಾರಿಸಿದ.ಅದನ್ನು ಅವನು ಉಷ್ಣದರ್ಶಕ ಎಓದು ಕರೆದ. ಮುಂದೆ ದ್ರವಗಳನ್ನು ಉಪ್ಯೋಗಿಸಿಕೊಂಡೂ ತಾಪಮಾಪಕಗಯನ್ನು ತ್ಯಾರಿಸಿದರು. ಈಗ ಪಾದರಸ ತಾಪಮಾಪಕದ ಬಗ್ಗೆ ಕೆಲವು ವಿವರಗಳ.

ಪಾದರಸ ತಾಪಮಾಪಕ
ಉಷ್ಣವೊದಗಿಸಿದಾಗ ಪಾದರಸ ವ್ಯಾಕೋಚಿಸುತ್ತದೆ. ಈ ತತ್ವವನ್ನು ಆಧಾರವಾಗಿಟ್ಟುಕೊಂಡು ಪಾದರಸ ತಾಪಮಾಪಕವನ್ನು ರಚಿಸಿದ್ದಾರೆ.ಪಾದರಸ ತಾಪಮಾಪಕದಲ್ಲಿ ಒಂದು ಗಜಿನ ಕಡ್ದಿಯ ಕೇಂದ್ರದಲ್ಲಿ ಒಂದು ಲೋಮನಳಿಕೆ ಇರುತ್ತದೆ.

ವೈದ್ಯಕೀಯ ತಾಪಮಾಪಕ
ವೈದ್ಯರು ಸಾಮಾನ್ಯವಾಗಿ ಉಪಯೋಗಿಸುವುದು ಪಾದರಸ ತಾಪಮಾಪಕವನ್ನೇ. ಆದರೆ ಅದು ಸಾಮಾನ್ಯ ತಾಪಮಾಪಕಕ್ಕಿಂತ ಸ್ವಲ್ಪ ಭಿನ್ನವಾಗಿರುತ್ತದೆ.ವೈದ್ಯಕೀಯ ತಾಪಮಾಪಕವನ್ನು  ಉಪಯೋಗಿಸಿಕೊಂಡು ಅಳೆಯಬಹುದಾದ ತಾಪದ ವ್ಯಾಪ್ತಿ ಕಡಿಮೆ ಇರುತ್ತದೆ.

ಉಷ್ಣ ವಿಜ್ಞಾನ
ಶೇರು ವಿನಿಮಯ ಕೇಂದ್ರ

ಶೇರು ವಿನಿಮಯ ಕೇಂದ್ರದ ವ್ಯಾಖ್ಯೆ:
ಭದ್ರತಾ ಪತ್ರ ಕರಾರು (ನಿಬಂಧನೆ)ಕಾನೂನು ೧೯೫೬ ರ ಅನ್ವಯ ಶೇರು ವಿನಿಮಯ ಕೇಂದ್ರವೆಂದರೆ," ಭದ್ರತಾ ಪತ್ರಗಳನ್ನು ಕೊಳ್ಳುವ, ಮಾರುವ ಮತ್ತು ವ್ಯವಹರಿಸುವುದಕ್ಕೆ ಸಹಾಯ ನೀಡುವ,ನಿಯಂತ್ರಿಸುವ ಮತ್ತು ವ್ಯವಸ್ಥೆಗೊಳಿಸುವ ಉದ್ದೇಶದಿಂದ ಸ್ಥಾಪಿತವಾದ,ಒಂದು ಸಂಘ ಅಥವಾ ವ್ಯಕ್ತಿಗಳ ಸಮುದಾಯ".ಭಾರತದ ಪ್ರಪ್ರಥಮ ಶೇರು ವಿನಿಮಯ ಕೇಂದ್ರವನ್ನು ೧೮೭೫ ರಲ್ಲಿ ಸ್ಥಾಪಿಸಲಾಯಿತು.ಮುಂಬಯಿಯಲ್ಲಿ ನೇಟಿವ್ ಶೇರ್ ಮತ್ತು ಸ್ಟಾಕ್ ಬ್ರೋಕರ್ಸ್ ಎಸೋಸಿಯೇಶನ್  ಆಫ್ ಇಂಡಿಯಾ ಹೆಸರಿನಲ್ಲಿ  ಸ್ಥಾಪಿಸಲಾಯಿತು. ನಂತರ ಇದನ್ನು ಮುಂಬಯಿ ಸ್ಟಾಕ್ ಎಕ್ಸ್ಚೇಂಜ್ ಎಂದು ಕರೆಯಲಾಯಿತು.
ಇದರ ನಂತರ ಶೇರು ವಿನಿಮಯ ಕೇಂದ್ರಗಳು ಅಹಮದಾಬಾದ್(೧೮೯೪),ಕಲ್ಕತ್ತಾ(೧೯೦೮),ಮತ್ತು ಮದ್ರಾಸ್(೧೯೩೭)ನಲ್ಲಿ ಸ್ಥಾಪಿನೆ ಮಾಡಲಾಯಿತು.

೧೯೯೧ರಲ್ಲಿ ಮಾಡಿದ ಸುಧಾರಣೆಯ ನಂತರ ಭಾರತದ ಅನುಷಂಗಿಕ ಮಾರುಕಟ್ಟೆಯು ಮೂರು ಶ್ರೇಣಿಯ ರೂಪವನ್ನು ಪಡೆದಿದೆ.ಅವು ಯಾವುದೆಂದರೆ,

ಪ್ರಾಂತೀಯ  ಶೇರು ವಿನಿಮಯ ಕೇಂದ್ರ 
ರಾಷ್ಟ್ರೀಯ ಶೇರು ವಿನಿಮಯ ಕೇಂದ್ರ
ನೇರ ಶೇರು ವಿನಿಮಯ ಕೇಂದ್ರ

ಭಾರತದಲ್ಲಿ ಮಾನ್ಯತೆ ಪಡೆದ ಶೇರು ವಿನಿಮಯ ಗಳ ಸ್ಥಾಪನೆ

೧.ಮೀರತ್ ಶೇರು ವಿನಿಮಯ ಕೇಂದ್ರ,ಮೀರತ್ (ಯು.ಪಿ)

೨.ಯು.ಪಿ ಶೇರು ವಿನಿಮಯ ಕೇಂದ್ರ, ಕಾನ್ಪುರ (ಯು.ಪಿ)

೩.ಮುಂಬಯಿ ಶೇರು ವಿನಿಮಯ ಕೇಂದ್ರ, ಮುಂಬಯಿ (ಮಹರಾಷ್ಟ್ರ)
 
೪.ನೇರ ಶೇರು ವಿನಿಮಯ ಕೇಂದ್ರ ಭಾರತ, ಮುಂಬಯಿ (ಮಹರಾಷ್ಟ್ರ)

೫.ರಾಷ್ಟ್ರೀಯ ಶೇರು ವಿನಿಮಯ ಕೇಂದ್ರ, ಮುಂಬಯಿ (ಮಹರಾಷ್ಟ್ರ)

೬.ಪುಣೆ ಶೇರು ವಿನಿಮಯ ಕೇಂದ್ರ, ಪುಣೆ (ಮಹರಾಷ್ಟ್ರ)

೭.ಅಹಮ್ಮದ್ ಬಾದ್ ಶೇರು ವಿನಿಮಯ ಕೇಂದ್ರ,ಅಹಮ್ಮದ್ ಬಾದ್ (ಗುಜರಾತ್)

೮.ವದೋಧರ ಶೇರು ವಿನಿಮಯ ಕೇಂದ್ರ,ವದೋಧರ (ಗುಜರಾತ್)

೯.ಬೆಂಗಳೂರು ಶೇರು ವಿನಿಮಯ ಕೇಂದ್ರ,ಬೆಂಗಳೂರು (ಕರ್ನಾಟಕ)

೧೦.ಕೆನರಾ ಶೇರು ವಿನಿಮಯ ಕೇಂದ್ರ,ಮಂಗಳೂರು (ಕರ್ನಾಟಕ)

೧೧.ಭುವನೇಶ್ವರ್  ಶೇರು ವಿನಿಮಯ ಕೇಂದ್ರ,ಭುವನೇಶ್ವರ (ಒಡಿಶಾ)

೧೨.ಕಲ್ಕತ್ತಾ  ಶೇರು ವಿನಿಮಯ ಕೇಂದ್ರ,ಕಲ್ಕತ್ತಾ (ವೆಸ್ಟ್ ಬೆಂಗಾಲ್)

೧೩.ದೆಹಲಿ ಶೇರು ವಿನಿಮಯ ಕೇಂದ್ರ,ದೆಹಲಿ

೧೪.ಗುವಹಟಿ  ಶೇರು ವಿನಿಮಯ ಕೇಂದ್ರ,ಗುವಹಟಿ(ಅಸ್ಸಾಂ)

೧೫.ಹೈದರಾಬಾದ್ ಶೇರು ವಿನಿಮಯ ಕೇಂದ್ರ,ಹೈದರಾಬಾದ್ (ಆಂಧ್ರ ಪ್ರದೇಶ)

೧೬.ಜೈಪುರ ಶೇರು ವಿನಿಮಯ ಕೇಂದ್ರ,ಜೈಪುರ (ರಾಜಸ್ಥಾನ)

೧೭.ಲುದಿಯಾನ ಶೇರು ವಿನಿಮಯ ಕೇಂದ್ರ,ಲುದಿಯಾನ (ಪಂಜಾಬ್)

೧೮.ಮದ್ರಾಸ್ ಶೇರು ವಿನಿಮಯ ಕೇಂದ್ರ,ಚೆನೈ (ತಮಿಳುನಾಡು)

೧೯.ಕೊಯಮತ್ತೂರು ಶೇರು ವಿನಿಮಯ ಕೇಂದ್ರ,ಕೊಯಮತ್ತೂರು (ತಮಿಳುನಾಡು)

೨೦.ಎಂ.ಪಿ. ಶೇರು ವಿನಿಮಯ ಕೇಂದ್ರ,(ಮಧ್ಯಪ್ರದೇಶ)

೨೧.ಮಗದಾ ಶೇರು ವಿನಿಮಯ ಕೇಂದ್ರ,ಪಾಟ್ನಾ (ಬಿಹಾರ)

೨೨.ಬಂಡವಾಳ ಶೇರು ವಿನಿಮಯ ಕೇಂದ್ರ,ಕೇರಳ ಲಿಮಿಟೆಡ್,ತಿರುವನಂತಪುರ (ಕೇರಳ)

೨೩.ಕೊಚ್ಚಿನ್ ಶೇರು ವಿನಿಮಯ ಕೇಂದ್ರ,ಕೊಚ್ಚಿನ್ (ಕೇರಳ)

ಹಣಕಾಸು
ವ್ಯಾಪಾರ ಮತ್ತು ವಹಿವಾಟು
ವಾಣಿಜ್ಯ ಹಾಗು ವ್ಯಾಪಾರ
ನೀಲಾಂಬಿಕೆ

.

ಮಡದಿ ಎನ್ನಲಾಗದು ಬಸವಂಗೆ ಎನ್ನನು
ಪುರುಷನೆನಲಾಗದು ಬಸವನ ಎನಗೆ
ಉಭಯ ಕುಳವ ಹರಿದು ಬಸವಂಗೆ
ಶಿಶುವಾದೆನು ಬಸವನೆನ್ನ ಶಿಶುವಾದನು
ಪ್ರಥಮರ ಪುರಾತನರ ಸಾಕ್ಷಿಯಾಗಿ 
ಸಂಗಯ್ಯನಿಕ್ಕದ ದಿಬ್ಬವ ಮೀರದೆ ಬಸವನೊಳಡಗಿದೆ||

ವಚನಕಾರರು
ವಚನಸಂಚಯ ಯೋಜನೆ
ಬೊಂತಾದೇವಿ



ಬೊಂತಾದೇವಿ
ಇವಳ ಮೂಲ ಹೆಸರು ನಿಜದೇವಿ. ದಿಗಂಬರೆಯಾಗಿದ್ದ ಶ್ರೇಷ್ಠ ಶಿವಭಕ್ತೆ. ಅಕ್ಕಮಹಾದೇವಿಯಂತೆ ಅರಮನೆಯ ಭೋಗಭಾಗ್ಯಗಳನ್ನು ತೊರೆದು ಉಟ್ಟಬಟ್ಟೆಯನ್ನು ಕಳಚಿ ಕಲ್ಯಾಣದ ಕಡೆ ನಡೆದವಳು. ಈಕೆ ಕಾಶ್ಮೀರ ದೇಶದ ಮಾಂಡವ್ಯಪುರದ ದೊರೆಯ ಮಗಳು. ಶಿವ ಈ ನಿಷ್ಠಾವಂತ ಶಿವಶರಣೆಯನ್ನು ಪರೀಕ್ಷಿಸಲು ಬಂದು ಅವಳಿಗೆ ಒಂದು ಬೊಂತೆ(ಕೌದಿ) ಕೊಟ್ಟು ಇದನ್ನು ಹೊದೆದು ಹೋಗು ಎನ್ನುತ್ತಾನೆ. ಶಿವನು ಕೊಟ್ಟ ಬೊಂತೆಯನ್ನು ಹೊದ್ದವಳನ್ನು ಅಂದಿನ ಜನ 'ಬೊಂತಾದೇವಿ' ಎಂದು ಕರೆದರು. ಕಲ್ಯಾಣಕ್ಕೆ ಬಂದ ಬೊಂತಾದೇವಿ ಕಲ್ಯಾಣದ ಕ್ರಾಂತಿಯಾದ ಮೇಲೂ, ತನ್ನ ಕಡೆಗಾಲದವರೆಗೂ ಅಲ್ಲಿಯೇ ಇರುತ್ತಾಳೆ. ಅಂತ್ಯಕಾಲದಲ್ಲಿ ಶಿವ ತನಗೆ ಕೊಟ್ಟ ಬೊಂತೆಯನ್ನು ಆಕಾಶಕ್ಕೆ ಎಸೆದಾಗ, ಅದು ಆಗಸದಲ್ಲಿ ಲೀನವಾಗುತ್ತದೆ. ಅದರೊಡನೆ ಬೊಂತಾದೇವಿ ಲಿಂಗೈಕ್ಯಳಾಗುತ್ತಾಳೆ. ಈಕೆಯ ಐದು ವಚನಗಳು ದೊರಕಿವೆ. ಶಬ್ದಶಕ್ತಿಯ ಸಾಮರ್ಥ್ಯವನ್ನು ಅಭಿವ್ಯಕ್ತಿಸಿ, ಜ್ಞಾನಕ್ಕೂ-ಅಜ್ಞಾನಕ್ಕೂ ಸಾಮ್ಯತೆ ತರುತ್ತಾಳೆ. ಈಕೆ ತನ್ನ ವಚನಗಳಲ್ಲಿ ವೇದ, ಪುರಾಣ, ಆಗಮಗಳನ್ನು  ತ್ರಿಮೂರ್ತಿಗಳಿಗೆ ಹೋಲಿಸಿದ್ದಾಳೆ. ಈಕೆಯ ವಚನಗಳ ಅಂಕಿತ "ಬಿಡಾಡಿ". 
ಅಂತಾಯಿತು ಇಂತಾಯಿತ್ತೇನಬೇಡ
ಅನಂತ ನಿಂತಾತ್ಮನೆಂದರಿಯಯಾ ! ಬಿಡಾಡಿ
ಕರೆದಾಕೆ ಓ ಎಂಬುದು 
ನಾದವೂ, ಬಿಂದುವೂ, ಪ್ರಾಣವೂ ?
ಇದಾವುದ ಬಲ್ಲಡೆ ನೀ ಹೇಳ ! ಬಿಡಾಡಿ
ನಾಲ್ಕು ವೇದ, ಹದಿನೆಂಟು ಪುರಾಣ
ಇಪ್ಪತ್ತೆಂಟು ಆಗಮ ಇದ ಪ್ರತಿ ಬಿಡಾಡಿ
ಶಬ್ದವೇ ಬ್ರಹ್ಮ, ಶಬ್ದವೇ ಸಿದ್ಧ , ಶಬ್ದವೇ ಶುದ್ಧ
ಕಾಣಿರೋ ಬಿಡಾಡಿ ಲಿಂಗೇಶ್ವರನಲ್ಲಿ

ವಚನಕಾರರು
ವಚನಸಂಚಯ ಯೋಜನೆ
ಲಿಂಗಾಯತ
ಬಿಂದುಸಾರ (ಕ್ರಿ.ಪೂ. ೩೦೦-೨೭೩)

ಮೌರ್ಯ ಸಾಮ್ರಜ್ಯದ ಸ್ಥಾಪಕ ಚಂದ್ರಗುಪ್ತ ಮೌರ್ಯ.ಸಾಮನ್ಯ ಕೌಟುಂಬಿಕ ಹಿನ್ನಲೆಯಿಂದ ಬಂದವನು ಎಂದು ಉಲ್ಲೇಖೀಸಿದ್ದಾರೆ. ಈ ಚಂದ್ರಗುಪ್ತ ಮೌರ್ಯನ ಮರಣದ ನಂತರ ಅವನ ಮಗನಾದ ಬಿಂದುಸಾರನು  ಮಗಧ  ಸಿಂಹಾಸನವನ್ನೇರಿದನು. ಗ್ರೀಕ್ ಬರಹಗಾರರು ಇವನನ್ನು 'ಅಮಿತ್ರಘಾತ್ರ'(ಶತ್ರುಗಳ ಸಂಹಾರಕ)ಎಂದು ಕರೆದಿದ್ದಾರೆ. ಆದರೆ ಬಿಂದುಸಾರನ ಶತ್ರುಗಳ ಬಗ್ಗೆಯಾಗಲಿ ಶತ್ರುಗಳನ್ನು ಸೋಲಿಸಿದ ಬಗ್ಗೆ ವಿವರಗಳು ಲಭ್ಯವಾಗಿಲ್ಲಾ. ಕೌಟಿಲ್ಯನು ಚಂದ್ರಗುಪ್ತನ ಮರಣಾನಂತರವೂ ಬದುಕ್ಕಿದ್ದು ಸ್ವಲ್ಪ ಕಾಲ ಬಿಂದುಸಾರನ ಆಮಾತ್ಯನಾಗಿದ್ದನು. ದಿವ್ಯಾವಧಾನದ ಪ್ರಕಾರ ಬಿಂದುಸಾರನ ಕಾಲದಲ್ಲಿ ವಾಯುವ್ಯ ಪ್ರಾಂತ್ಯವಾದ ತಕ್ಷಶಿಲೆಯಲ್ಲಿ ಪ್ರಜೆಗಳು ದಂಗೆಯೆದ್ದರು. ಆ ದಂಗೆಯನ್ನು ಆಡಗಿಸಲು ತನ್ನ ಮಗನಾದ ಅಶೋಕನನ್ನು ಆದರ ರಾಜ್ಯಪಾಲನಾಗಿ ನೇಮಿಸಿದನು. ಬಿಂದುಸಾರನ ಸಾಮ್ರಾಜ್ಯವು ಉತ್ತರ ಮತ್ತು ದಕ್ಷಿಣ ಭಾರತದ ಹೆಚ್ಚಿನ ಭಾಗಗಳನ್ನು ವ್ಯಾಪಿಸಿತು.

ಉಲ್ಲೇಖಗಳು

ಇತಿಹಾಸ
ಮೌರ್ಯ ವಂಶ
ಸಂಕರಣ

ಸಂಕರಣ ಎಂದರೆ:
 ಸಂಕರಣ (ಜೀವಶಾಸ್ತ್ರದಲ್ಲಿ) ಒಂದು ವಿವಿಧ ಜೀವಿಗಳನ್ನು ಒಂದುಗೂಡಿಸಿ ಮತ್ತೊಂದು ಮಿಶ್ರತಳಿ ನಿರ್ಮಿಸುವ ಪ್ರಕ್ರಿಯೆಯಾಗಿದೆ.
 In chemistry, the mixing of atomic orbitals to form new orbitals suitable for bonding (Orbital hybridisation)
 In evolutionary algorithms, the merging two or more optimization techniques into a single algorithm
 Memetic algorithm, a common template for hybridisation
 In linguistics, the process of one variety blending with another variety
 The alteration of a vehicle into a hybrid electric vehicle
 In Globalization theory, the ongoing blending of cultures
 Hybridization in political election campaign communication, the combining of campaign techniques developed in different countries
 In paleoanthropology, the controversial hypothesis of Neanderthal and human hybridization

ದ್ವಂದ್ವ ನಿವಾರಣೆ
ಮೋಳಿಗೆ ಮಹಾದೇವಿ



ಗಂಗಾದೇವಿ/ಮೋಳಿಗೆ ಮಹಾದೇವಿ
ಬಸವಣ್ಣನವರ ನಿರ್ಮಲ ವ್ಯಕ್ತಿತ್ವ ಕೇವಲ ಕರ್ನಾಟಕದ ಜನರನ್ನಷ್ಟೇ ಆಕರ್ಷಿಸಲಿಲ್ಲ. ದೇಶದ ಮೂಲೆ ಮೂಲೆಗಳಿಂದ ಅನೇಕ ಜನರು ಕಲ್ಯಾಣಕ್ಕೆ ಬಂದು ಶರಣದೀಕ್ಷೆ, ಶರಣತ್ವ ಸ್ವೀಕರಿಸಿದರು. ಅಂತಹವರಲ್ಲಿ ಕಾಶ್ಮೀರದ ದೊರೆ ಮಹದೇವರಸ ಮತ್ತು ಆತನ ಪಟ್ಟ ಮಹಿಷಿ ಗಂಗಾದೇವಿ ಪ್ರಮುಖರು. ಇವರು ತಮಗಿದ್ಧ ರಾಜ ವೈಭವವನ್ನು ತೊರೆದು, ಸಾಮಾನ್ಯರಂತೆ ಕಟ್ಟಿಗೆ ಮಾರುವ ಕಾಯಕವನ್ನು ಕೈಗೆತ್ತಿಕೊಂಡು ಬದುಕ ನಡೆಸಿದವರು. ಈ ಸಂದರ್ಭದಲ್ಲಿ ಅವರು ತಮ್ಮ ಮೂಲ ಹೆಸರನ್ನು ಬದಲಾಯಿಸಿ, ಮಹದೇವರಸ ಮೋಳಿಗೆ ಮಾರಯ್ಯನಾದರೆ, ರಾಣಿ ಗಂಗಾದೇವಿ ವೋಳಿಗೆ ಮಹಾದೇವಿಯಾಗುತ್ತಾಳೆ. ಈಕೆಯ ವಚನಗಳ ಅಂಕಿತ- "ನಿ:ಕಳಂಕ ಮಲ್ಲಿಕಾರ್ಜುನಯ್ಯಾ".
ಊರ್ವಶಿ ಕರ್ಪೂರವ ತಿಂದು ಎಲ್ಲರಿಗೂ
ಮುತ್ತು ಕೊಟ್ಟರೆ ಮೆಚ್ಚುವರಲ್ಲದೆ
ಹಂದಿ ಕರ್ಪೂರವ ತಿಂದು ಎಲ್ಲರಿಗೂ
ಮುತ್ತು ಕೊಟ್ಟರೆ ಮೆಚ್ಚುವರೇ!
ಹುಡು ಹುಡು ಎಂದಟ್ಟುವರಲ್ಲದೆ
ಮಾಡಿದ ಭಕ್ತಿಗೆ ಕೈಲಾಸಕ್ಕೆ ಹೋಹೆನೆಂಬುದು
ಕೈಕೂಲಿ ಇಂತಿ ಉಭಯದಲಿ ಲಕ್ಷಿತವಾದವರಿಗೆ
ಮರ್ತ್ಸ ಕೈಲಾಸವೆಂಬುದು ತನ್ನರಿವು
ನಿಶ್ವಯವಾದಲ್ಲಿ ಅದೇ ಲಕ್ಷ್ಯ ಎನ್ನಯ್ಯ
ಪ್ರಿಯ ಇಮ್ಮಡಿ ನಿ:ಕಳಂಕ ಮಲ್ಲಿಕಾರ್ಜುನಯ್ಯಾ

ವಚನಕಾರರು
ವಚನಸಂಚಯ ಯೋಜನೆ
ಕಳಿಂಗ ಯುದ್ಧ

ಕಳಿಂಗ ಯುದ್ಧವು ಕ್ರಿ.ಪೂ.261 ರಲ್ಲಿ ಮೌರ್ಯ ಸಾಮ್ರಾಜ್ಯದ ಸಾಮ್ರಾಟ್ ಅಶೋಕನಿಗೂ ಕಳಿಂಗ ದೇಶದ ರಾಜ ಶುದ್ಧಧರ್ಮನಿಗು ನಡೆದ ಯುದ್ಧ. ಇದು ಸಾಮ್ರಾಟ್ ಅಶೋಕನ ಕಿರೀಟಧಾರಣೆಯ ತರುವಾಯದ ಎಂಟನೇ ವರ್ಷದಲ್ಲಿ ನಡೆದ ಗಮನಾರ್ಹವಾದ ಘಟನೆ. ಅಶೋಕನ ಏಕೈಕ ಪ್ರಮುಖ ಯುದ್ಧವಾದ ಈ ಯುದ್ದ, ಅಪಾರ ಸಾವು ನೋವುಗಳಿಗೆ ಕಾರಣವಾಗಿ ಇತಿಹಾಸದಲ್ಲಿಯೇ ಅತ್ಯಂತ ಘೋರವಾದ ಯುದ್ಧಗಳಲ್ಲಿ ಒಂದಾಗಿದೆ. ಅಶೋಕನು ರ್ಕಿ.ಪೂ.೨೬೧ರಲ್ಲಿ ಕಳಿಂಗ ರಾಜ್ಯದ ಮೇಲೆ ದಂಡೆತ್ತಿ ಹೋದನು. ಅಶೋಕನ ೧೩ನೇ ಶಿಲಾಶಾಸನದ ಆಧಾರದ ಮೇಲೆ ಕಳಿಂಗ ರಾಜ್ಯ ಸ್ವತಂತ್ರ್ಯವಾಗಿತ್ತು, ಮೌರ್ಯ ಸಾಮ್ರಾಜ್ಯಕ್ಕೆ ಸೇರಿರಲಿಲ್ಲಾ ಎಂಬುದಾಗಿ ತಿಳಿದು ಬರುತ್ತದೆ. ಕಳಿಂಗದ ಯೋಧರು ತಮ್ಮ ಸ್ವಾತಂತ್ರ್ಯವನ್ನು ಮೌರ್ಯರ ಆಕ್ರಮಣದಿಂದ ಕಾಪಾಡಿಕೊಳ್ಳಲು ವೀರಾವೇಶದಿಂದ ಹೋರಾಡಿದರೂ, ಅಂತಿಮವಾಗಿ ಸಂಖ್ಯೇಯಲ್ಲಿ ಮೀರಿದ್ದ ಅಶೋಕನ ಸೈನ್ಯವೇ ಯುದ್ಧವನ್ನು ಗೆದ್ದಿತು. ಈ ಯುದ್ಧದ ಅಪಾರ ರಕ್ತಪಾತವು ಅಶೋಕನ ಮನಃಪರಿವರ್ತನೆಗೆ ಕಾರಣವಾಗಿ ಅವನನ್ನು ಬೌದ್ಧಧರ್ಮವನ್ನು ಸ್ವೀಕರಿಸುವಂತೆ ಮಾಡಿ ಮುಂದೆ ಅಹಿಂಸೆಯ ಹಾದಿಯಲ್ಲಿ ಸಾಗುವಂತೆ ಮಾಡಿತು.

ಹಿನ್ನಲೆ 

ಕಳಿಂಗದ ಆಕ್ರಮಣ ರಾಜಕೀಯ ಮತ್ತು ಆರ್ಥಿಕ ಎರಡೂ ಕಾರಣಗಳಿವೆ.ಕಳಿಂಗ ರಾಜ್ಯವು ಪ್ರಸಿದ್ಧ ಮತ್ತು ಶ್ರೀಮಂತ ಪ್ರದೇಶವಾಗಿತ್ತು. ಅದು ಕಲೆಗಳಲ್ಲಿ ನುರಿತ ಜನತೆಯನ್ನು ಒಳಗೊಂಡಿತ್ತು ಎಂದು ಹೇಳಲಾಗುತ್ತದೆ. ಕಳಿಂಗದ ಜನರು ಕಡಲಿನಾಚೆಯ ದೇಶಗಳೊಂದಿಗೆ ವ್ಯಾಪಾರ ಮಾಡಿದವರಲ್ಲಿ ಭಾರತದಲ್ಲಿಯೇ ಮೊದಲನೆಯವರು. ಅಲ್ಲಿನ ಜನತೆ  ಮುಕ್ತವಾದ ಸಂಸ್ಕೃತಿ ಮತ್ತು ಸಮಾನ ನಾಗರಿಕ ಸಂಹಿತೆ ಪಾಲಿಸುತ್ತಿದ್ದರು. 
ಅಶೋಕನ ತಂದೆ ಬಿಂದುಸಾರನ ಕಾಲದಿಂದಲೂ ಮಗಧ ಮೂಲದ ಮೌರ್ಯ ಸಾಮ್ರಾಜ್ಯವು ಪ್ರಾಂತೀಯ ವಿಸ್ತರಣೆ ನೀತಿ ಅನುಸರಿಸುತ್ತಿತ್ತು. ನಂದರ ಕಾಲದಲ್ಲಿ ಮಗಧದ ಅಧೀನದಲ್ಲಿದ್ದ ಕಳಿಂಗ ಪ್ರದೇಶವು ಮೌರ್ಯರ ಆಳ್ವಿಕೆಯ ಆರಂಭದಲ್ಲಿ ಸ್ವಾತಂತ್ರ್ಯವನ್ನು ಪಡೆಯಿತು. ಮಗಧದ ಸಾಮ್ರಾಟರಿಗೆ ಇದು ಒಂದು ದೊಡ್ಡ ಹಿನ್ನಡೆ ಎಂದು ಪರಿಗಣಿಸಲಾಗಿತ್ತು. ಇದು  ಮೌರ್ಯರು ತಮ್ಮ ರಾಜಕೀಯ ಪ್ರತಿಷ್ಠೆಗೆ ಧಕ್ಕೆಯೆಂದು ಪರಿಗಣಿಸಿದರು. ಅವರಿಗೆ  ಕಳಿಂಗದ  ಪರಾಧೀನ ಪೂರ್ಣಗೊಳಿಸುವುದು  ಕಡ್ಡಾಯವಾಗಿ ತೋರಿತು. ಹೀಗಾಗಿ ಅಶೋಕನು ತನ್ನ ಸಿಂಹಾಸನ ಭದ್ರ ಪಡಿಸಿದ ನಂತರ ಕಳಿಂಗ ರಾಜ್ಯದ ಮೇಲೆ ದಂಡೆತ್ತಿ ಹೋದನು.

ಯುದ್ಧ 

ಈ ಯುದ್ಧವು ಅಶೋಕನ ಆಳ್ವಿಕೆಯ ಎಂಟನೆಯ ವರ್ಷದಲ್ಲಿ ಸುಮಾರು ಕ್ರಿ.ಪೂ. ೨೬೧ರಲ್ಲಿ ಜರುಗಿತು. ಈ ಹಿಂದೆ ಅಶೋಕನ ತಾತನಾದ ಚಂದ್ರಗುಪ್ತ ಮೌರ್ಯನು ಕಳಿಂಗವನ್ನು ವಶಪಡಿಸಿಕೊಳ್ಳಲು ಪ್ರಯತ್ನಿಸಿದನು, ಆದರೆ ಅವನನ್ನು ಹಿಮ್ಮೆಟ್ಟಿಸಲಾಗಿತ್ತು. ಅಶೋಕನಿಗೂ ಕೇವಲ ಒಂದು ಘೋರ ಯುದ್ಧದ ನಂತರವೇ ವಿಜಯ ದೊರೆಯಿತು.

ಅಶೋಕನದ್ದು ೪ ಲಕ್ಷ ಯೋಧರ ಸೇನೆಯಾದರೆ, ಕಳಿಂಗ ದೇಶದಲ್ಲಿ ೬೦,೦೦೦ ಪದಾತಿಗಳು, ೧೦,೦೦೦ ಅಶ್ವದಳ ಹಾಗು ೭೦೦ ಗಜಸೇನೆಗಳಿತ್ತು.  ಈ ಸಮರದಲ್ಲಿ ಸುಮಾರು ೧,೫೦,೦೦೦ ಕಳಿಂಗದ ಯೋಧರು ಹಾಗೂ ೧,೦೦,೦೦೦ ಅಶೋಕನ ಯೋಧರು ಸಾವನ್ನಪ್ಪಿದರು. ಇದರ ಪರಿಣಾಮವಾಗಿ ಯುದ್ಧ ಭೂಮಿಯ ಸಮೀಪದಲ್ಲಿ ಹರಿಯುವ ದಯಾ ನದಿಯ ಬಣ್ಣ ಸಾವಿಗೀಡದವರ ರಕ್ತದಿಂದ ಕೆಂಪಾಗಿ ಮಾರ್ಪಟ್ಟಿತು ಎಂದು ಹೇಳಲಾಗುತ್ತದೆ.

ಪರಿಣಾಮ 
ಯುದ್ಧದ ನಂತರ ಸಂಪೂರ್ಣ ಕಳಿಂಗವನ್ನು ಸಂಪೂರ್ಣ ಲೂಟಿ ಮತ್ತು ನಾಶ ಮಾಡಲಾಯಿತು. ಯುದ್ಧವು ಸುಮಾರು ೧ ಲಕ್ಷ ಜನರ ಸಾವು ಮತ್ತು ಒಂದೂವರೆ ಲಕ್ಷ ಜನರ ಗಡಿಪಾರಾಗಲು ಕಾರಣವಾಯಿತು. ಈ ಕ್ರೌರ್ಯದಿಂದ ನೊಂದ ಅಶೋಕನು ಯುದ್ಧದ ಬಗೆಗಿನ ತನ್ನ ನಿಲುವನ್ನು ಬದಲಾಯಿಸಿ ಮುಂದೆಂದೂ ಸಾಮ್ರಾಜ್ಯ ವಿಸ್ತರಣೆಗಾಗಿ ಯುದ್ಧವನ್ನು ಮಾಡದಿರಲು ಪಣ ತೊಟ್ಟನು. ನಂತರ ಬೌದ್ಧಧರ್ಮ ಸ್ವೀಕರಿಸಿ ತನ್ನ ಅಧಿಕಾರವನ್ನೆಲ್ಲ ಈ ಹೊಸಧರ್ಮದ ಪ್ರಚಾರಕ್ಕಾಗಿ ಬಳಸಿದನು.

ಕಳಿಂಗ ಯುದ್ಧದ ಬಗೆಗಿನ ಅಶೋಕನ ಪ್ರತಿಕ್ರಿಯೆಯನ್ನು ಅವನ ಹದಿಮೂರನೆ ಶಾಸನದಲ್ಲಿ ದಾಖಲಿಸಲಾಗಿದೆ. ಕಳಿಂಗವನ್ನು ವಶಪಡಿಸಿದ ನಂತರ ಅಶೋಕನು ಸೇನಾ ವಿಸ್ತರಣೆಯನ್ನು ನಿಲ್ಲಿಸಿ, ಮುಂದಿನ ೪೦ ವರ್ಷಗಳಿಗೂ ಹೆಚ್ಚು ಕಾಲ ಶಾಂತಿ, ಸೌಹಾರ್ದತೆ ಮತ್ತು ಸಮೃದ್ಧಿಯಿಂದ ತನ್ನ ಸಾಮ್ರಾಜ್ಯವನ್ನು ಆಳಿದನು.

ಶಿಲಾ ಶಾಸನ ೧೩ "ದೇವರುಗಳಿಗೆ ಪ್ರಿಯನಾದ, ರಾಜ ಪ್ರಿದರ್ಶಿ, ಕಳಿಂಗ ದೇಶವನ್ನು ಕಿರೀಟಧಾರಣೆಯ ತರುವಾಯದ ಎಂಟನೇ ವರ್ಷದಲ್ಲಿ ವಶಪಡಿಸಿದನು. ಸುಮಾರು ಒಂದೂವರೆ ಲಕ್ಷ ಜನರ ಗಡಿಪಾರಾದರು, ೧ ಲಕ್ಷಕ್ಕು ಹೆಚ್ಚು ಜನರು ಸಾವನ್ನಪಿದರು(ನಾನಾ ಕಾರಣಗಳಿಂದ). ಕಳಿಂಗರನ್ನು ವಶಪಡಿಸಿಕೊಂಡ ನಂತರ ದೇವರುಗಳಿಗೆ ಪ್ರಿಯನಾದವನು, ತನ್ನಲ್ಲಿ ಧರ್ಮದೆಡೆಗೆ, ಧರ್ಮದ ಪ್ರೇಮದೆಡೆಗೆ ಮತ್ತು ಧರ್ಮದಲ್ಲಿ ಪಾಠದೆಡೆಗೆ ಬಲವಾದ ಓರೆಯನ್ನು ಕಂಡನು. ಈಗ ದೇವರುಗಳಿಗೆ ಪ್ರಿಯನಾದವನು ಕಳಿಂಗವನ್ನು ವಶಪಡಿಸಿಕೊಂಡಿದ್ದಕ್ಕೆ ತೀವ್ರ ಪಶ್ಚಾತ್ತಾಪ ಪಡುತ್ತಿದ್ದಾನೆ"

ಉಲ್ಲೇಖಗಳು 

ಇತಿಹಾಸ
ಯುದ್ಧಗಳು
ಸಿಂಕ್ಲೇರ್ ಲೆವಿಸ್

ಹ್ಯಾರಿ ಸಿಂಕ್ಲೇರ್ ಲೆವಿಸ್(ಫೆಬ್ರವರಿ 7, 1885 – ಜನವರಿ 10, 1951)ಅಮೆರಿಕದ ಕಾದಂಬರಿಕಾರ,ಸಣ್ಣಕಥೆಗಾರ ಮತ್ತು ನಾಟಕಕಾರ. ಇವರು ೧೯೩೦ರ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಪಡೆದವರು. ಸಾಹಿತ್ಯದಲ್ಲಿ ನೋಬೆಲ್ ಪ್ರಶಸ್ತಿ ಪಡೆದ ಪ್ರಥಮ ಅಮೆರಿಕನ್ ಕೂಡಾ ಹೌದು.
ಇವರ ಕೃತಿಗಳು ಎರಡು ಮಹಾಯುದ್ಧಗಳ ನಡುವಿನ ಅವಧಿಯ ಅಮೆರಿಕದ ಜನರ ಬಂಡವಾಳಶಾಹಿತ್ವ ಮತ್ತು ಭೌತಿಕವಾದದ ವಿಮರ್ಶಾತ್ಮಕ ಒಳನೋಟಗಳನ್ನೊಳಗೊಂಡಿವೆ. ದುಡಿಯುವ ಮಹಿಳೆಯರ ಶಕ್ತಿಶಾಲಿ ಚಿತ್ರಣವನ್ನು ಇವರ ಬರಹಗಳಲ್ಲಿ ಕಾಣಬಹುದಾಗಿದೆ. 

ಅಮೆರಿಕದ ಅಂಚೆ ಇಲಾಖೆ ಇವರ ಗೌರವಾರ್ಥ ಅಂಚೆಚೀಟಿಗಳನ್ನು ಬಿಡುಗಡೆ ಮಾಡಿ ಗೌರವಿಸಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 Works by Sinclair Lewis at Project Gutenberg Australia
 
 
 Sinclair Lewis Society
 Autobiography for the Nobel Foundation 
 NBC Biographies in Sound #43 They Knew Sinclair Lewis
 "Sinclair Lewis: The Man From Main Street"   WBGU-PBS documentary

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾದಂಬರಿಕಾರರು
ನಾಟಕಕಾರರು
ಅಮೇರಿಕ ಸಂಯುಕ್ತ ಸಂಸ್ಥಾನ
ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್

ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್(20 ಜುಲೈ 1864 – 8 ಎಪ್ರಿಲ್ 1931)ಸ್ವೀಡನ್ ದೇಶದ ಕವಿ.ಇವರಿಗೆ ಮರಣೋತ್ತರವಾಗಿ ೧೯೩೧ರಲ್ಲಿ

 ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಅವರಿಗೆ ಈ ಪ್ರಶಸ್ತಿಯು ೧೯೧೯ರಲ್ಲೇ ಕೊಡಮಾಡಲ್ಪಟ್ಟಿದ್ದರೂ ಅವರು ಇದನ್ನು ನಿರಾಕರಿಸಿದ್ದರು ಎಂಬ ವದಂತಿಯಿದೆ. ಇವರು ಕಾರ್ಲ್ಬೊನ ರೈತರ ಕುಟುಂಬದಲ್ಲಿ ಜನಿಸಿದರು. ಇವರ ಹೆಸರು ಎರಿಕ್ ಎಕ್ಸೆಲ್ ಎರಿಕ್‍ಸನ್ ಆಗಿತ್ತು ೧೮೮೯ನಲ್ಲಿ ಇವರು ಹೆಸರನ್ನು 'ಎರಿಕ್ ಎಕ್ಸೆಲ್ ಕಾರ್ಲ್‍ಫೆಲ್ಟ್' ಎಂದು ಬದಲಾಯಿಸಿಕೊಂಡರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Biography at the Nobel e-Museum 
Short biography at nobel-winners.com
Karlfeldt's collected works and a facsimile of a 1956 edition, both at Project Runeberg

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ಲುಯಿಗಿ ಪಿರಾಂಡೆಲ್ಲೋ

ಲುಯಿಗಿ ಪಿರಾಂಡೆಲ್ಲೋ (28 ಜೂನ್ 1867 – 10 ಡಿಸೆಂಬರ್ 1936) ಇಟಲಿಯ ನಾಟಕಕಾರ,ಸಣ್ಣ ಕಥೆಗಾರ,ಕಾದಂಬರಿಕಾರ ಮತ್ತು ಕವಿ.ಇವರಿಗೆ ೧೯೩೪ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ. ಇವರಿಗೆ "ನಾಟಕ ಮತ್ತು ರಂಗಭೂಮಿಗಳ ಅದ್ಬುತ ಹಾಗೂ ದೈರ್ಯಶಾಲಿ ಪುನರುಜ್ಜೀವನಕ್ಕಾಗಿ" ನೋಬೆಲ್ ಪ್ರಶಸ್ತಿ ಘೋಷಣೆಯಾಗಿದೆ.

ಪಿರಾಂಡೆಲ್ಲೋರವರ ಕೃತಿಗಳಲ್ಲಿ ಕಾದಂಬರಿಗಳು,ನೂರಾರು ಸಣ್ಣಕಥೆಗಳು,ಸುಮಾರು ೪೦ ನಾಟಕಗಳು ಸೇರಿವೆ.ಕೆಲವು ಕೃತಿಗಳು ಸಿಸಿಲಿಯನ್ ಭಾಷೆಯಲ್ಲಿವೆ.ಪಿರಾಂಡೆಲ್ಲೋರ ದುರಂತ ಪ್ರಹಸನಗಳಲ್ಲಿ ಕೆಲವು "ಅಸಂಗತ ರಂಗಭೂಮಿ"ಯ (Theatre of the Absurd) ಅಗ್ರಗಾಮಿಗಳಾಗಿವೆ.

ಬಾಹ್ಯ ಸಂಪರ್ಕಗಳು
 
 
 
 
 ಚಿಲುಮೆ - ಒಂಬತ್ತು ಕಥೆಗಳ ಕನ್ನಡ ಅನುವಾದ
 The complete works of Pirandello in Italian and English section
 Presentation for Nobel Prize
 his bold and ingenious revival of dramatic and scenic art 
 Listen to some Pirandello's work in Italian on audio MP3 – free download
 Pirandello's Girgenti. Places in Agrigento associated with his literary works 
 Panoramic virtual tour of Piazza Luigi Pirandello in Agrigento 
 The Light from the House Opposite (The Panton Audio Library) 
 Suo Marito, English translation, Her Husband, by Martha King and Mary Ann Frese Witt.

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ನಾಟಕಕಾರರು
ಇಟಲಿ
ಅತ್ತಾವರ ಬಾಲಕೃಷ್ಣ ಶೆಟ್ಟಿ

ಅತ್ತಾವರ ಬಾಲಕೃಷ್ಣ ಶೆಟ್ಟಿ(1883–1960)ಎ.ಬಿ.ಶೆಟ್ಟಿಯೆಂದೇ ಹೆಚ್ಚು ಪರಿಚಿತರಾಗಿದ್ದ ಅತ್ತಾವರ ಬಾಲಕೃಷ್ಣ ಶೆಟ್ಟಿಯವರು ಮಂಗಳೂರಿನ್ಗ ರಾಜಕಾರಣಿ,ದಾನಿ,ಉದ್ಯಮಿ ಮತ್ತು ವಿಜಯಾ ಬ್ಯಾಂಕಿನಸ್ಥಾಪಕ.

ಬಾಲ್ಯ
ತುಳುನಾಡಿನ ಪ್ರಖ್ಯಾತ ಬಂಟ ಮನೆತನವಾದ ಅಮ್ಮುಂಜೆ ಗುತ್ತು ಅಚ್ಚಣ್ಣ ಶೆಟ್ಟರ ಹಿರಿಯ ಮಗನಾಗಿ ಜನಿಸಿದ ಇವರು ಬೆಳೆದಿದ್ದು ತಮ್ಮ ಅಜ್ಜ "ತುಳುವಾಲ ಅಮ್ಮುಂಜೆ ಗುತ್ತು ಶಿನಪ್ಪ ಹೆಗ್ದೆಯವರ " ನೆರಳಲ್ಲಿ. ತುಳುವಾಲ ಅಮ್ಮುಂಜೆ ಗುತ್ತು ಶಿನಪ್ಪ ಹೆಗ್ದೆಯವರು ತುಳುನಾಡಿನ ಭಾಷ್ಯ ಬರೆದ ಪ್ರಮುಖರಲ್ಲಿ ಒಬ್ಬರು. ಅಪ್ರತಿಮ ಸಾಹಿತಿ, ಸ್ವಾತಂತ್ರ್ಯ ಹೊರಾಟಗಾರ, ತುಳು ಚಳುವಳಿಯ ಸಕ್ರಿಯವಾಗಿ ಭಾಗವಹಿಸಿದವರು. ಇಂತಹ ಅಜ್ಜನ ನೆರಳಲ್ಲಿ ಬೆಳೆದ ಎಳೆಯ ವಯ್ಯಸ್ಸಿನ ಮೊಮ್ಮಗನ ಮನದ ಮೇಲೆ ಅಜ್ಜನ ಪ್ರಭಾವ ಆದರ್ಶ ಸಾಂಸ್ಕ್ರತಿಕ ಸಾಹಿತ್ಯಿಕ ಸಾಮಾಜಿಕ ಸೇವೆಗಳ ಪ್ರಭಾವ ಅವರನ್ನು ಅದೇ ದಾರಿಯಲ್ಲಿ ಮುಂದುವರಿಯುವಂತೆ ಪ್ರೇರೇಪಣೆಯಯಿತು. ಪೊಳಲಿಯ ಬಳಿಯ ಗುರುಪುರ ಶಾಲೆಯಲ್ಲಿ ಎಂಟನೆ ತರಗತಿಯವರೆಗೆ ಒದಿದ ಅವರಿಗೆ ಮಂದಾರ ಕೇಶವ ಭಟ್ಟರು ಕೆಲ ಸಮಯದವರೆಗೆ ಗುರುಗಳಾಗಿದ್ದರು. ಅಲ್ಲಿಂದ ಮುಂದೆ ಉಜಿರೆಯ ಧರ್ಮಸ್ಹಳ ಕರ್ನಾಟಕ ವಿದ್ಯಾಲಯದಲ್ಲಿ ಮಾಧ್ಯಮಿಕ ಶಿಕ್ಷಣ ಪಡೆದರು. ಅಲ್ಲಿ ಸಿಕ್ಕಿದ ಪ್ರೊತ್ಸಾಹ, ಗುರು ಆರ್ ಎನ್ ಭಿಡೆಯವರ ಮಾರ್ಗದರ್ಶನ  ಬೆಳೆಯುತಿರುವ ಬಾಲಕೃಷ್ಣನ ಬೆಳವಣಿಗೆಗೆ ಉತ್ಸಾಹವನ್ನು ತುಂಬಿಸಿತು.

ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು

ಉಲ್ಲೇಖಗಳು

ಉದ್ಯಮಿಗಳು
ದಕ್ಷಿಣ ಕನ್ನಡದ ಜನಗಳು
ಅರ್ಥಶಾಸ್ತ್ರಜ್ಞರು
ರಂಗಿತರಂಗ (ಚಲನಚಿತ್ರ)

ರಂಗಿತರಂಗ(RangiTaranga). ನಿರೂಪ್ ಭಂಡಾರಿ ನಿರ್ದೇಶನದ ೨೦೧೫ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರ.

ಕಥಾಹಂದರ
ಆಕರ್ಷಕ ವ್ಯಕ್ತಿತ್ವದ ಹಸನ್ಮುಖಿ ನಾಯಕ ಗೌತಮ್ ಸುವರ್ಣ, ಕಾದಂಬರಿಕಾರ. ಆತನಿಗೊಂದು ನಿಗೂಡ ಹಿನ್ನೆಲೆ ಇರುತ್ತದೆ.  ಆತನ ಹೊಸ ಕಾದಂಬರಿ 'ರಂಗಿತರಂಗ'. ಈ ಪದ ಅವನ ನಿಗೂಡ ಹಿನ್ನೆಲೆಗಿರುವ ಕೀಲಿ ಕೈಯೂ ಹೌದು.  ಅವನು ಊಟಿಯಲ್ಲಿ ಜನರಿಂದ ದೂರ ವಾಸಿಸುತ್ತಿರುವನು. ಮೃದು ಸ್ವಭಾವದ ಇಂದು, ಭೀತಿಯಲ್ಲಿ ದಿನ ಕಳೆಯುತ್ತಿರುವ ಓರ್ವ ಪೈಂಟರ್. ಕುಂಚ ಕೈಯಲ್ಲಿದ್ದರೆ ಪ್ರಪಂಚವನ್ನೇ ಮರೆತು ಬಿಡುತ್ತಾಳೆ.ಸಂಧ್ಯಾ ಓರ್ವ ಉತ್ಸಾಹೀ ಪತ್ರಕರ್ತೆ. "ಅನಷ್ಕು" ಎಂಬ ಕಾವ್ಯನಾಮದಲ್ಲಿ ಕಾದಂಬರಿಗಳನ್ನು ಬರೆಯತ್ತಿರುವ ಅನಾಮಧೆಯ ವ್ಯಕ್ಥಿಯ ಬೆನ್ನು ಹತ್ತಿ ಊರಿಂದೂರು ಅಲೆಯುತ್ತಿರುತ್ತಾಳೆ. ಅನಿವಾರ್ಯ ಕಾರಣಗಳಿಂದ ಗೌತಮ್ ಕಮರೊಟ್ಟು ಗ್ರಾಮದಲ್ಲಿರುವ ಇಂದುವಿನ ಪೂರ್ವಜರ ಮನೆಗೆ ಹೋಗಬೇಕಾಗಿ ಬರುವುದು. ಗೌತಮ್ ನ ಆಗಮನ ಕಾಳಿಂಗ ಮತ್ತು ಶಂಕರ ಮೇಸ್ಟ್ರಿಗೆ ಹಿತವೆನಿಸಿದರೂ ಕೆಲವು ಪ್ರಭಾವೀ ವ್ಯಕ್ತಿಗಳಿಗೆ ನುಂಗಲಾರದ ತುತ್ತಾಗಿ ಪರಿಣಮಿಸುವುದು. ಒಮ್ಮಿಂದೊಮ್ಮೆಗೆ ಇವರಿಗೆ ಹಲವಾರು ವಿಚಿತ್ರ ಘಟನೆಗಳು ಎದುರಾಗುವವು. ತಲ್ಲಣಗೊಂಡ ಗೌತಮ್  ಈ ಅನಿರೀಕ್ಷಿತ ಘಟನೆಗಳಿಗೆ ಕಾರಣ ಹುಡುಕಲು ಹೊರಟಾಗ ಸಮಸ್ಯೆಯ ಸರಮಾಲೆಯನ್ನೇ ಎದುರಿಸ ಬೇಕಾಗುವುದು. ಅದೇ ಹೊತ್ತಿಗೆ ಅನಷ್ಕುವಿನ ಹುಡುಕಾಟದಲ್ಲಿ ಸಂಧ್ಯಾ ಕಮರೊಟ್ಟು ತಲುಪುವಳು. ಆಗ ಅಲ್ಲೊಂದು ಭಯಾನಕ ಅನಾಹುತ ಸಂಭವಿಸುವುದು!!!

ಪಾತ್ರಗಳು

ಪ್ರಶಸ್ತಿಗಳು

ಉಲ್ಲೇಖಗಳು

ಹೊರಕೊಂಡಿಗಳು
Official website 
Wiki in english
ಕನ್ನಡ ಸಿನೆಮಾ
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೫ ಕನ್ನಡಚಿತ್ರಗಳು
ಯೂಗೀನ್ ಓ'ನೀಲ್

ಯೂಗೀನ್ ಗ್ಲಾಡ್‍ಸ್ಟೋನ್ ಓ'ನೀಲ್ (ಅಕ್ಟೋಬರ್ ೧೬,೧೮೮೮-ನವೆಂಬರ್  ೨೭,೧೯೫೩) ಅಮೆರಿಕದ ನಾಟಕಕಾರ ಮತ್ತು ಸಾಹಿತ್ಯದಲ್ಲಿ ನೋಬೆಲ್ ಪ್ರಶಸ್ತಿ ಪಡೆದವರು.ಇವರು ಅಮೆರಿಕದ ನಾಟಕ ರಂಗದಲ್ಲಿ ಹೊಸ ಅಲೆಯನ್ನು ತಂದವರು. ರಷ್ಯಾದ ಅಂಟೋನ್ ಚೆಕೋವ್,ನಾರ್ವೆಯ ನಾಟಕಕಾರ ಹೆನ್ರಿಕ್ ಇಬ್ಸೆನ್, ಸ್ವೀಡನ್ ನಾಟಕಕಾರ ಆಗಸ್ಟ್ ಸ್ಟ್ರಿಂಡ್‍ಬರ್ಗ್ ರವರು ಉಪಯೋಗಿಸಿದ ವಾಸ್ತವಿಕತೆಯ ಹಲವು ತಂತ್ರಗಳನ್ನು ತನ್ನ ನಾಟಕದಲ್ಲಿ ಮೊದಲ ಬಾರಿಗೆ ಅಮೆರಿಕದ ಪ್ರೇಕ್ಷಕರಿಗೆ ಪರಿಚರಿಯಸಿದರು. ಇವರ  "ಲಾಂಗ್ ಡೇಸ್ ಜರ್ನಿ ಇನ್‍ ಟು ನೈಟ್" ಎಂಬ ನಾಟಕ ಟೆನ್ನಿಸ್ಸೀ ವಿಲಿಯಮ್ಸ್‍ರವರ ಎ ಸ್ಟ್ರೀಟ್‍ಕಾರ್ ನೇಮ್‍ಡ್ ಡಿಸೈರ್ ಮತ್ತು ಅರ್ಥರ್ ಮಿಲ್ಲರ್‍ರವರ ಡೆತ್ ಆಫ್ ಎ ಸೇಲ್ಸ್‍ಮ್ಯಾನ್ ನಾಟಕಗಳ ಜತೆಯಲ್ಲಿ  ೨೦ನೆಯ ಶತಮಾನದ ಅಮೆರಿಕದ  ಶ್ರೇಷ್ಠ ನಾಟಕಗಳಲ್ಲಿ  ಒಂದು ಎಂದು ಪರಿಗಣಿಸಲ್ಪಟ್ಟಿದೆ.

ಓ'ನೀಲ್ ರವರ ನಾಟಕಗಳು ಅಮೆರಿಕದ ದೇಶೀಯ ಸೊಗಡಿನ ಭಾಷೆಯನ್ನು ಉಪಯೋಗಿಸುತ್ತಿದ್ದು, ಸಮಾಜದ ಕಡೆಯ ವ್ಯಕ್ತಿಯ ಪಾತ್ರಗಳನ್ನೂ ಚಿತ್ರಿಸುತ್ತವೆ. ಈ ಪಾತ್ರಗಳು ತಮ್ಮ ಆಸೆ ಅಕಾಂಕ್ಷೆಗಳ ಈಡೇರಿಕೆಗೆ ಹೋರಾಡುತ್ತವೆಯಾದರೂ ಕೊನೆಗೆ ಭ್ರಮನಿರೆಸನ ಹೊಂದಿ ಹತಾಶವಾಗುತ್ತವೆ. ಇವರು ಬರೆದ ಹಾಸ್ಯ ನಾಟಕಗಳಲ್ಲಿ ಒಂದು ನಾಟಕ (ಆಹಾ,ವಿಲ್ಡರ್‍ನೆಸ್!)ಮಾತ್ರ ಯಶಸ್ವಿಯಾಗಿದೆ. ಬಾಕಿ ಉಳಿದ ಎಲ್ಲಾ ನಾಟಕಗಳು ಯಾವುದಾದರೂ ಒಂದು ಮಟ್ಟದ ದುರಂತ ಮತ್ತು ವಯುಕ್ತಿಕ ನಿರಾಶಾವಾದವನ್ನು ಒಳಗೊಂಡಿವೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 Eugene O'Neill official website
 Casa Genotta official website
 
 Eugene O'Neill | PlaybillVault.com
 Eugene O'Neil Autobiography at the Nobel Foundation
 The Iceman Cometh: A Study Guide
 Eugene O'Neill: A Life in Four Acts | Robert M. Dowling at Amazon
 Book Description for Eugene O'Neill: A Life in Four Acts  at Yale University Press
 Works by Eugene O'Neill at Project Gutenberg Australia
 Eugene O'Neill National Historic Site
 American Experience - Eugene O'Neill: A Documentary Film on PBS 
 Works by Eugene O'Neill (public domain in Canada)
 Haunted by Eugene O'Neill  Article in BU Today, Sept 29 2009
 Eugene O’Neill: the sailor, the sickness, the stage from the Museum of the City of New York Collections blog
 Carlotta O'Neill notebook of letters and photographs, 1927-1954, held by the Billy Rose Theatre Division, New York Public Library for the Performing Arts. The notebook contains handwritten transcriptions by Carlotta O'Neill of letters and inscriptions to her from her husband, Eugene O'Neill, and photographs, mostly portraits of Eugene and Carlotta O'Neill.

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ನಾಟಕಕಾರರು
ಅಮೇರಿಕ ಸಂಯುಕ್ತ ಸಂಸ್ಥಾನ
ರೋಜರ್ ಮಾರ್ಟಿನ್ ಡು ಗಾರ್ಡ್

ರೋಜರ್ ಮಾರ್ಟಿನ್ ಡು ಗಾರ್ಡ್ (23 ಮಾರ್ಚ್ 1881 – 22 ಆಗಸ್ಟ್ 1958) ಫ್ರಾನ್ಸ್ದೇಶದ ಲೇಖಕ ಮತ್ತು ಕಾದಂಬರಿಕಾರ.ಇವರಿಗೆ ೧೯೩೭ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.

ಇವರ ಬರವಣಿಗೆ ಹೆಚ್ಚಾಗಿ ೧೯ನೆಯ ಶತಮಾನದ ವಾಸ್ತವವಾದಿ ಮತ್ತು ನಿಸರ್ಗವಾದಿ ಸಂಪ್ರದಾಯಕ್ಕೆ ಸೇರಿದೆ.ಇವರ ನೋಬೆಲ್ ಪ್ರಶಸ್ತಿ ವಿಜೇತ ಕೃತಿ ಲೆಸ್ ತಿಬಾಲ್ಟ್  ಮೊದಲನೆಯ ಮಹಾಯುದ್ಧದ ಮೊದಲಿನ ಪ್ರಪಂಚದ ಚಿರಸ್ಥಾಯಿಯಾದ ಚಿತ್ರಣವನ್ನು ನೀಡುತ್ತದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Roger Martin du Gard, 1937 Nobel Laureate for Literature
 About Roger Martin du Gard

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾದಂಬರಿಕಾರರು
ದೂಧ್ ಸಾಗರ್ ಜಲಪಾತ

ದೂಧ್ ಸಾಗರ ( ಹಾಲಿನ ಸಮುದ್ರ ) ಮಹಾದಾಯಿ ನದಿಯಿಂದ ಬೀಳುವ ನಾಲ್ಕು ಹಂತದ ಒಂದು ಜಲಪಾತ. ಇದು ಕರ್ನಾಟಕ ಮತ್ತು ಗೋವಾ ರಾಜ್ಯದ ಗಡಿಯಲ್ಲಿ ಬರುತ್ತದೆ. ಇದು ಪಣಜಿಯಿಂದ ರಸ್ತೆ ಮಾರ್ಗವಾಗಿ ೬೦ ಕಿ.ಮೀ. ದೂರದಲ್ಲಿದೆ ಮತ್ತು ಮಡಗಾವ್-ಬೆಳಗಾವಿ ರೈಲುಮಾರ್ಗದಲ್ಲಿ ಮಡಗಾವಿನಿಂದ ೪೬ ಕಿ.ಮೀ. ಪೂರ್ವದಲ್ಲಿ ಮತ್ತು ಬೆಳಗಾವಿಯಿಂದ ೮೦ ಕಿ.ಮೀ. ದಕ್ಷಿಣಕ್ಕಿದೆ. ೩೧೦ ಮೀ (೧೦೧೭ ಅಡಿ) ಎತ್ತರದಿಂದ ಧುಮುಕುವ ದೂಧ್ ಸಾಗರ ಜಲಪಾತ, ಭಾರತದ ಅತ್ಯಂತ ಎತ್ತರದ ಜಲಪಾತಗಳಲ್ಲಿ ಒಂದಾಗಿದೆ.

ಈ ಜಲಪಾತವು ಪಶ್ವಿಮ ಘಟ್ಟದ ಭಗವಾನ ಮಹಾವೀರ ಉದ್ಯಾನ ಮತ್ತು ಮೊಲ್ಲೆಮ್ ರಾಷ್ಟ್ರೀಯ ಉದ್ಯಾನದ ಹತ್ತಿರವಿದೆ. ಈ ಜಲಪಾತವು ಕರ್ನಾಟಕ ಮತ್ತು ಗೋವಾ ರಾಜ್ಯಗಳ ನಡುವಿನ ಗಡಿಯನ್ನು ರೂಪಿಸುತ್ತವೆ. ಈ ಪ್ರದೇಶವು ದಟ್ಟ ಕಾಡಿನಿಂದ ಸುತ್ತುವರಿದಿದೆ.

ಉಲ್ಲೇಖಗಳು 

ಜಲಪಾತಗಳು
ಜೊಹನ್ನಾಸ್ ವಿ. ಜೆನ್ಸೆನ್

ಜೊಹನ್ನಾಸ್ ವಿ. ಜೆನ್ಸೆನ್(20 ಜನವರಿ 1873 – 25 ನವೆಂಬರ್  1950)ಡೆನ್ಮಾರ್ಕ್ ದೇಶದ ಲೇಖಕ. ಇವರನ್ನು ೨೦ನೆಯ ಶತಮಾನದ ಶ್ರೇಷ್ಠ ಡಾನಿಶ್ ಲೇಖಕ ಎಂದು ಪರಿಗಣಿಸುತ್ತಾರೆ. ಇವರಿಗೆ ೧೯೪೪ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಇವರ ಸೋದರಿ ಥಿಟ್ ಜೆನ್ಸೆನ್ ಕೂಡಾ ಬರಹಗಾರ್ತಿಯಾಗಿದ್ದು ಪ್ರಾರಂಭದ ಸ್ತ್ರೀವಾದಿಗಳಲ್ಲಿ ಒಬ್ಬರು.

ಬಾಲ್ಯ
ಇವರು ಡೆನ್ಮಾರ್ಕ್‍ನ ಒಂದು ಹಳ್ಳಿಯಲ್ಲಿ ಒಬ್ಬ ಪಶುವೈದ್ಯನ ಮಗನಾಗಿ ಜನಿಸಿದರು. 
ಅದೇ ಹಳ್ಳಿಯ ವಾತಾವರಣದಲ್ಲಿ ಇವರ ವಿದ್ಯಾಭ್ಯಾಸ ನಡೆಯಿತು. ವೈದ್ಯಕೀಯ ಉನ್ನತ ವ್ಯಾಸಂಗಕ್ಕಾಗಿ ಇವರು ಕೊಪೆನ್‍ಹೇಗನ್ನ ವಿಶ್ವವಿದ್ಯಾಲಯಕ್ಕೆ ಸೇರಿದರು. ವಿದ್ಯಾಭ್ಯಾಸದ ಖರ್ಚಿಗೆ ಲೇಖಕರಾಗಿ ದುಡಿದರು.ಮೂರು ವರ್ಷ ವೈದ್ಯಕೀಯ ವ್ಯಾಸಂಗದ ಬಳಿಕ ವ್ಯಾಸಂಗವನ್ನು ತೊರೆದು ಪೂರ್ಣಕಾಲಿಕ ಲೇಖಕನಾಗಿ ಸಾಹಿತ್ಯಕ್ಕೆ ತನ್ನ ಜೀವನವನ್ನು ಮುಡಿಪಾಗಿಟ್ಟರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Autobiography at Nobelprize.org
 

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಬರಹಗಾರ
ಗ್ಯಾಬ್ರಿಯೇಲಾ ಮಿಸ್ಟ್ರಾಲ್

ಗ್ಯಾಬ್ರಿಯೇಲಾ ಮಿಸ್ಟ್ರಾಲ್ ( 7 ಎಪ್ರಿಲ್ 1889 – 10 ಜನವರಿ 1957)ಕಾವ್ಯನಾಮದ ಲೂಸಿಲಾ ಗೊಡೊಯ್ ಅಲ್ಕಾಯಗ ಚಿಲಿಯ ಕವಿಯತ್ರಿ,ರಾಜತಂತ್ರಜ್ಞೆ,ಶಿಕ್ಷಣತಜ್ಞೆ ಮತ್ತು ಸ್ತ್ರೀವಾದಿ.ಲ್ಯಾಟಿನ್ ಅಮೆರಿಕದಿಂದ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಪಡೆದ ಪ್ರಥಮ ಮಹಿಳೆ.ಇವರಿಗೆ ೧೯೪೫ರ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಕೊಡುವ ಸಂದರ್ಭದಲ್ಲಿ ಇವರ ಬಗ್ಗೆ ಪ್ರಶಸ್ತಿ ಘೋಷಣೆಯಲ್ಲಿ ಹೇಳಿದಂತೆ ಇವರ ಕವನಗಳ ಸಾಹಿತ್ಯ "ಸಶಕ್ತ ಭಾವನೆಗಳಿಂದ ಕೂಡಿದ್ದು,ಒಟ್ಟು ಲ್ಯಾಟಿನ್ ಅಮೆರಿಕನ್ ಆದರ್ಶಗಳ,ಅಕಾಂಕ್ಷೆಗಳ ಪ್ರತೀಕವಾಗಿದೆ". ಚಿಲಿ ದೇಶವು ತನ್ನ ದೇಶದ  ನೋಟಿನಲ್ಲಿ ಇವರ ಭಾವಚಿತ್ರವನ್ನು ಮುದ್ರಿಸಿ ಗೌರವಿಸಿದೆ.

ಬಾಹ್ಯ ಸಂಪರ್ಕಗಳು
  Gabriela Mistral's heritage 
 Gabriela Mistral on the Internet Movie Database
 Life and Poetry of Gabriela Mistral
 Nobel biography
 Gabriela Mistral Foundation
  Gabriela Mistral – University of Chile
  About her Basque origin

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ಲ್ಯಾಟಿನ್ ಅಮೇರಿಕ
ಹರ್ಮನ್ ಹೆಸ್ಸೆ

ಹರ್ಮನ್ ಕಾರ್ಲ್ ಹೆಸ್ಸೆ( ೨ ಜುಲೈ ೧೮೭೭ – ೯ ಆಗಸ್ಟ್ ೧೯೬೨) ಜರ್ಮನಿಯಲ್ಲಿ ಜನಿಸಿದ ಸ್ವಿಟ್ಜರ್‍ಲ್ಯಾಂಡ್ ದೇಶದ ಕವಿ,ಕಾದಂಬರಿಕಾರ ಹಾಗೂ ಚಿತ್ರಕಾರ.ಇವರಿಗೆ ೧೯೪೬ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಇವರ ಮುಖ್ಯ ಹಾಗೂ ಜನಪ್ರಿಯ ಕೃತಿಗಳಲ್ಲಿ ಸ್ಟೆಪ್ಪೆನ್‍ವೂಲ್ಪ್,ಸಿದ್ಧಾರ್ಥ ಮತ್ತು ದಿ ಗ್ಲಾಸ್ ಬೀಡ್ ಗೇಮ್ ಪ್ರಮುಖವಾಗಿವೆ.ಈ ಕೃತಿಗಳಲ್ಲಿ ಲೇಖಕ ವ್ಯಕ್ತಿಯ ಸ್ವಂತಿಕೆ,ಆಧ್ಯಾತ್ಮಿಕತೆ,ಆತ್ಮಜ್ಞಾನದ ಅನ್ವೇಷಣೆಯನ್ನು ಕಾಣಬಹುದು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Complete bibliography at Nobelprize.org
 
 Hermann Hesse Page – in German and English, maintained by Professor Gunther Gottschalk
 Hermann Hesse Portal 
 Hesse-Film.de, German Documentary about his life – in German
 Community of the Journeyer to the East – in German and English
 Concise Biography – originally published by the Germanic American Institute, by Paul A. Schons
 The painter Hermann Hesse Galerie Ludorff, Düsseldorf, Germany
 

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ಕಾದಂಬರಿಕಾರರು
ಆಂಡ್ರೆ ಗಿಡೆ

ಆಂಡ್ರೆ ಗಿಡೆ (22 ನವೆಂಬರ್  1869 – 19 ಫೆಬ್ರವರಿ 1951)ಫ್ರಾನ್ಸ್ ದೇಶದ ಬರಹಗಾರ ಮತ್ತು ನೋಬೆಲ್ ಪ್ರಶಸ್ತಿ ವಿಜೇತ. ಇವರಿಗೆ ೧೯೪೭ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ."ಮನುಷ್ಯನ ಸ್ಥಿತಿ, ಸಮಸ್ಯೆಗಳನ್ನು ಧೈರ್ಯವಾಗಿ ಹಾಗೂ ನಿಷ್ಠುರವಾಗಿ ಮನೋವೈಜ್ಞಾನಿಕ ಒಳನೋಟದಿಂದ ತನ್ನ ಕಲಾತ್ಮಕತೆಯಿಂದ ಕೂಡಿದ ಸಮಗ್ರವಾದ ಬರವಣಿಗೆಯಲ್ಲಿ ಬಿಂಬಿಸಿದ್ದಾಕ್ಕಾಗಿ ಈ ಪ್ರಶಸ್ತಿಯನ್ನು ನೀಡಲಾಗಿದೆ" ಎಂದು ಪ್ರಶಸ್ತಿ ಘೋಷಣೆಯಲ್ಲಿ ತಿಳಿಸಲಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Website of the Catherine Gide Foundation, held by Catherine Gide, his daughter.
 Center for Gidian Studies 
 
 Amis d'André Gide in French
 Period newspaper articles on Gide interface in French
 André Gide, 1947 Nobel Laureate for Literature
 André Gide: A Brief Introduction
 Works by André Gide (public domain in Canada)

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾದಂಬರಿಕಾರರು
ವಿಲಿಯಂ ಫಾಕ್ನರ್

ವಿಲಿಯಂ ಫಾಕ್ನರ್ (ಸೆಪ್ಟೆಂಬರ್ 25, 1897 – ಜುಲೈ 6, 1962)ಅಮೆರಿಕದ ಮಿಸ್ಸಿಸ್ಸಿಪ್ಪಿ ಪ್ರಾಂತ್ಯದ ಕಾದಂಬರಿಕಾರ,ಸಣ್ಣ ಕಥೆಗಾರ,ಕವಿ,ಪ್ರಬಂಧಕಾರ ಮತ್ತು ಚಿತ್ರಕಥೆಗಾರ. ಇವರು ಕಾದಂಬರಿಕಾರನಾಗಿ ಹೆಚ್ಚು ಪರಿಚಿತರು. ಇವರಿಗೆ ೧೯೪೯ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿಯನ್ನು ನೀಡಲಾಯಿತು. ಇವರ  ಕೃತಿಗಳಾದ ಎ ಫಾಬೆಲ್ (೧೯೫೪) ಮತ್ತು ರೆವರ್ಸ್ (೧೯೬೨) ಪುಲಿಟ್ಜರ್  ಪ್ರಶಸ್ತಿಯನ್ನೂ ಪಡೆದಿವೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 William Faulkner on the Web 
 Teaching Faulkner 
 William Faulkner at the Mississippi Writers Page 
 
 Nobel Prize in Literature Acceptance Speech (text and audio) 
 Faulkner and Love: The Women Who Shaped His Art, A Biography on his two "mothers", his wife, and their Jim Crow world.
 (Audio) William Faulkner reads the 1949 Nobel Prize acceptance speech and excerpts from As I Lay Dying, The Old Man and A Fable.
 William Faulkner biography, quotes, multimedia, & teacher resources
 Faulkner Link to Plantation Diary Discovered, the diary of Francis Terry Leak and their connection to the work of William Faulkner
 Hisao Tanaka, "Two American Dreamers in Faulkner's Fiction" Hiroshima Interdisciplinary Studies in the Humanities, Vol.2 page.28-37 

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾದಂಬರಿಕಾರರು
ಅಮೇರಿಕ ಸಂಯುಕ್ತ ಸಂಸ್ಥಾನ
ಪಾರ್ ಲಾಗೆರ್‍ಕ್ವಿಸ್ಟ್

ಪಾರ್ ಫಾಬಿಯಾನ್ ಲಾಗೆರ್‍ಕ್ವಿಸ್ಟ್(23 ಮೇ 1891 – 11 ಜುಲೈ 1974) ಸ್ವೀಡನ್ ದೇಶದ ಲೇಖಕ. ಇವರಿಗೆ ೧೯೫೧ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ. 
ಲಾಗೆರ್‍ಕ್ವಿಸ್ಟ್ ತನ್ನ ೨೦ನೆಯ ವಯಸ್ಸಿನಿಂದ ಎಪ್ಪತ್ತರ ಕೊನೆಯವರೆಗೆ ಕವನ,ಕಾದಂಬರಿ,ನಾಟಕ,ಕಥೆಗಳು ಮತ್ತು ಪ್ರಬಂಧಗಳು ಮುಂತಾದ ಸಾಹಿತ್ಯದ ಹಲವು ಪ್ರಕಾರಗಳಲ್ಲಿ ಗಮನಾರ್ಹ ಅಭಿವ್ಯಕ್ತಿ ಮತ್ತು ಪ್ರಭಾವದಿಂದ ಬರೆದರು.ಧಾರ್ಮಿಕ ವ್ಯಕ್ತಿಯಾಗಿದ್ದ ಇವರು ತನ್ನ ಬರವಣಿಗೆಯಲ್ಲಿ ಧಾರ್ಮಿಕ ಸಂಕೇತಗಳನ್ನು,ವ್ಯಕ್ತಿಗಳನ್ನು ಉಪಯೋಗಿಸುತ್ತಿದ್ದರಾದರೂ ಚರ್ಚಿನ ಪ್ರಭಾವಕ್ಕ ಒಳಗಾಗಿರಲಿಲ್ಲ.ಒಳ್ಳೆಯದು ಮತ್ತು ಕೆಟ್ಟದು ಇವರ ಬರವಣಿಗೆಯ ಮುಖ್ಯ ವಸ್ತುವಾಗಿರುತ್ತಿತ್ತು.

ಉಲ್ಲೇಖಗಳು

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ಫ್ರಾಂಕೋಯಿಸ್ ಮೌರಿಯಾಕ್

ಫ್ರಾಂಕೋಯಿಸ್ ಮೌರಿಯಾಕ್(11 ಒಕ್ಟೋಬರ್ 1885 – 1 ಸೆಪ್ಟೆಂಬರ್ 1970) ಪ್ರಾನ್ಸ್ ದೇಶದ ಬರಹಗಾರ,ಕಾದಂಬರಿಕಾರ,ಕವಿ,ನಾಟಕಕಾರ ಮತ್ತು ೧೯೫೨ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಪಡೆದವರು.ಇವರಿಗೆ ೧೯೫೮ರಲ್ಲಿ ಫ್ರಾನ್ಸ್ ಸರಕಾರ ಕೊಡಮಾಡುವ ಲೀಜನ್ ಡಿ ಹಾನರ್ ಪ್ರಶಸ್ತಿ  ಕೂಡಾ ದೊರೆತಿದೆ.ನೋಬೆಲ್ ಪ್ರಶಸ್ತಿ ಘೋಷಣೆಯಲ್ಲಿ "ಇವರ ಸಾಹಿತ್ಯದಲ್ಲಿ ಕಂಡು ಬರುವ ಆಳವಾದ ಧಾರ್ಮಿಕ ಒಳನೋಟ ಮತ್ತು  ಮನುಷ್ಯ ಜೀವನದ ಘಟನೆಗಳನ್ನು ವಿವರಿಸುವಾಗ ಕಂಡು ಬರುವ ಕಲಾತ್ಮಕತೆಯನ್ನು" ಗುರುತಿಸಲಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Le site littéraire François Mauriac  
 The François Mauriac Centre at Malagar (Saint-Maixant, Gironde)  
 
 Université McGill: le roman selon les romanciers   Inventory and analysis of François Mauriac's non-noveltistic writing
  

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾದಂಬರಿಕಾರರು
ಕೆ. ತಿಮ್ಮಯ್ಯ

ಡಾ. ಕೆ. ತಿಮ್ಮಯ್ಯ ಭಾರತೀಯ ಕನ್ನಡ ಲೇಖಕ, ವಿಮರ್ಶಕ ಮತ್ತು  ಸಂಶೋಧಕ. ಇವರು ಮೈಸೂರು ವಿಶ್ವವಿದ್ಯಾನಿಲಯದ ಮಹಾರಾಜ ಕಾಲೇಜಿನಲ್ಲಿ ಕನ್ನಡ ವಿಭಾಗದ ಸಹ ಪ್ರಾಧ್ಯಾಪಕರಾಗಿ ಕೆಲಸ ಮಾಡುತ್ತಿದ್ದಾರೆ.

ಜನನ, ವಿದ್ಯಾಭ್ಯಾಸ
ತಿಮ್ಮಯ್ಯ ಅವರು ೧೯೬೯ರಲ್ಲಿ ತುಮಕೂರು ಜಿಲ್ಲೆಯ ಶಿರಾ ತಾಲ್ಲೋಕಿನ ಚಿಕ್ಕಬಾಣಗೆರೆಯಲ್ಲಿ ಈರಕಾಳಪ್ಪ ಮತ್ತು ಈರನಾಗಮ್ಮ ಅವರ ಮಗನಾಗಿ ಹುಟ್ಟಿದರು. 

ಶಾಲಾಶಿಕ್ಷಣವನ್ನು ಚಿಕ್ಕಬಾಣಗೆರೆ, ಹುಲಿಕುಂಟೆಯಲ್ಲಿ; ಪದವಿ ಶಿಕ್ಷಣವನ್ನು ಶಿರಾದಲ್ಲಿ; ಕನ್ನಡ ಸ್ನಾತಕೋತ್ತರ ಪದವಿಯನ್ನು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಪಡೆದ ಅವರು, ಪಿಎಚ್. ಡಿ. ಪದವಿಯನ್ನು ಮೈಸೂರು ವಿಶ್ವವಿದ್ಯಾನಿಲಯದಿಂದ ಪಡೆದಿದ್ದಾರೆ.

ಕೃತಿಗಳು

ಸಂಶೋಧನೆ
 ಜೀವಸಂಕುಲ ಜಾನಪದ
 ನೊಸರಿ
 ಚಿಕ್ಕಬಾಣಗೆರೆ ಕರಿಯಮ್ಮ
 ಕಾಡು ಕುಸುಮ

ವಿಮರ್ಶೆ
 ಬೆಳಸು
 ಕೊನರು
 ಹೃದಯ ಸ್ಪಂದನ ‌

ಕಥಾಸಂಕಲನ
 ಉಗಾದಿ
 ಸಾಲು ಹುಣಸೆ

ಜಾನಪದ
 ಉಲಾಯ
 ಕವಣೆ

ಪಶುಪಾಲನ ಸಂಸ್ಕೃತಿ ಅಧ್ಯಯನ
 ನೊಸರಿ

ಇತರರೊಡನೆ ತಂದಿರುವ ಕವನ ಸಂಕಲನ
 ಬಣ್ಣದ ಗೆರೆ                     ಸಂಪಾದಕೀಯ:
 ಬಯಲು ಆಲಯ
 ಹರಿಗೋಲು
 ಗ್ರಾಮೀಣಾಭಿವೃದ್ದಿಯ ಸವಾಲುಗಳು
 ಹೂವಿನಿಂದ ನಾರು
 ಕೃಷ್ಣಾರ್ಜುನ

ಗೌರವ ಪುರಸ್ಕಾರ
 ನೊಸರಿ ಮತ್ತು ಚಿಕ್ಕಬಾಣಗೆರೆ ಕರಿಯಮ್ಮ ಕೃತಿಗಳಿಗೆ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಪ್ರೋತ್ಸಾಹ ಧನ
ಸಾಹಿತ್ಯ ಕೇಸರಿ ಪ್ರಶಸ್ತಿ

ಉಲ್ಲೇಖ

ವರ್ಗ : ಕನ್ನಡ ಲೇಖಕರು
ವರ್ಗ : ಕನ್ನಡ ಸಾಹಿತ್ಯ
ಗಂಗಾಂಬಿಕೆ



ಗಂಗಾಂಬಿಕೆ
ಬಸವೇಶ್ವರರ ಹಿರಿಯ ಪತ್ನಿ. ಮಂತ್ರಿ ಬಲದೇವ ಎಂಬುವರ ಮಗಳು. ಗುರು ಘನಲಿಂಗ ರುದ್ರಮುನಿಗಳ ಶಿಷ್ಯೆ. ಬಸವಣ್ಣನವರ ಎಲ್ಲಾ ಕಾರ್ಯಗಳಲ್ಲೂ ಚೈತನ್ಯದಾಯಕ ಸ್ಪೂರ್ತಿಯ ಸೆಲೆಯಾದವಳು. ಈಕೆ ಪತಿಯ ಇಚ್ಛಾನುಸಾರಿಣಿ, ದಾಸೋಹ ನಿರತೆ, ಲಿಂಗನಿಷ್ಠೆಯುಳ್ಳ ಆಧ್ಯಾತ್ಮ ಸಾಧಕಿ. ಇವಳ ವಚನಗಳಲ್ಲಿ ಅಂತರಂಗದ ಅಭಿವ್ಯಕ್ತಿ, ವೈಯಕ್ತಿಕ ಬದುಕಿನ ನೋವು, ಅಗಲಿಕೆ, ದು:ಖ, ದುಮ್ಮಾನಗಳ  ಚಿತ್ರಣವಿದೆ. ಈಕೆಯ ವಚನಗಳ ಅಂಕಿತ " ಗಂಗಾಪ್ರಿಯ ಕೂಡಲಸಂಗ".
ಅವಳ ಕಂದ ಬಾಲಸಂಗ ನಿನ್ನ ಕಂದ
ಚನ್ನಲಿಂಗ ಎಂದು ಹೇಳಿದರಮ್ಮಾ
ಎನ್ನ ಒಡೆಯರು ಫಲವಿಲ್ಲದ
ಕಂದನಿರ್ಪನವಳಿಗೆ ಎನಗೆ ಫಲವಿಲ್ಲ
ಕಂದನಿಲ್ಲ ಇದೇನೊ ದು:ಖದಂದುಗ
ಗಂಗಾಪ್ರಿಯ ಕೂಡಲಸಂಗಮದೇವಾ ?

ವಚನಕಾರರು
ವಚನಸಂಚಯ ಯೋಜನೆ
ಯೋಚಿಸಿ-ಜೊತೆಯಾಗಿ-ವಿನಿಮಯಿಸಿ

ಯೋಚಿಸಿ-ಜೊತೆಯಾಗಿ-ವಿನಿಮಯಿಸಿ  ಇದು ಒಂದು ಸಹಕಾರಿ ಕಲಿಕೆ, ಇಲ್ಲಿ ವಿದ್ಯಾರ್ಥಿಗಳ ಗುಂಪಿಗೆ ಸಹಯೋಗದಿಂದ ಕಲಿಸುವ ತಂತ್ರ. ಈ ವಿಧಾನದಲ್ಲಿ ಒಂದು ಗುಂಪು ಒಂದು ವಿಷಯನ್ನು ತೆಗೆದುಕೊಂಡು, ಪ್ರಟ್ಯೇಕವಾಗಿ ಆಲೋಚಿಸಿ, ಜೊತೆಜೊತೆಯಾಗಿ ಚರ್ಚಿಸಿ, ತಮ್ಮ ಗುಂಪಿನಲ್ಲಿ ಇರುವ ಇತರರೊಂದಿಗೆ ಹಂಚಿಕೊಂಡು ತಮ್ಮ ವೈಯುಕ್ತಿಕವಾದ ವಿಚಾರಗಳನ್ನು ರೂಪಿಸಿಕೊಳ್ಳುವ ಪದ್ದತಿ. 

ಯಾವುದೇ ಒಂದು ವಿಷಯದ ಪರಿಕಲ್ಪನೆಯನ್ನು ಕಲಿಸುವ ಅಥವಾ ಓದುವ ಮುಂಚೆ ಈ ಪದ್ದತಿಯನ್ನು ಉಪಯೊಗಿಸಬೆಕು. ಇದನ್ನು ಚಿಕ್ಕ ಚಿಕ್ಕ ಗುಂಪುಗಲ್ಲಿ ಮಾಡಿದರೆ ಒಳ್ಳೆಯದು.

ಉಪಯೋಗಿಸುವ ವಿಧಾನ
 
ಶಿಕ್ಷಕರು ಈ ಪದ್ದತಿಯನ್ನು ಉಪಯೋಗಿಸಲು ಅನುಕೂಲವಾಗುವುದಕ್ಕೆ ಬೇಕಾದ ಎಲ್ಲ ಕ್ರಿಯೆಗನ್ನು ವಿದ್ಯಾರ್ಥಿಗಳು ಅನುಸರಿಸಲು ಅನುಕೂಲ ಮಾಡಿಕೊಡುತ್ತಾರೆ.  

ಮೊದಲನೆಯದಾಗಿ, ವಿಷಯವನ್ನು ವಿದ್ಯಾರ್ಥಿಗಳ ಗುಂಪಿಗೆ ಒಂದು ಪ್ರಶ್ನೆಯ ಅಥವಾ ಒಂದು ಸಮಸ್ಯೆಯ ರೂಪದಲ್ಲಿ ಕೊಡುತ್ತಾರೆ. ವಿದ್ಯಾರ್ಥಿಗಳು ಈ ಪ್ರಶ್ನೆ ಅಥವಾ ಸಮಸ್ಯೆಯ ಬಗ್ಗೆ ಆಲೋಚಿಸಲು ಸಾಕಷ್ಟು ಸಮಯನ್ನು ಕೊಡುತ್ತಾರೆ.ಬಳಿಕ ವಿದ್ಯಾರ್ಥಿಗಳನ್ನು ಇಬ್ಬಿಬ್ಬರಾಗಿ ಕುಳಿತುಕೊಳ್ಳಲು ಹೇಳಿ ಇಬ್ಬರೂ ಈ ವಿಷಯದ ಬಗ್ಗೆ ತಮ್ಮ ತಮ್ಮ ಅಲ್ಲೋಚನೆಗಳನ್ನು ವಿನಿಮಯ ಮಾಡಿಕೊಳ್ಳಲು ಅವಕಾಶ ಮಾಡಿಕೊಡುತ್ತಾರೆ.  

ಈ ರೀತಿಯ ವಿನಿಮಯ ವಿದ್ಯಾರ್ಥಿಗಳ ನಡುವೆ ನಡೆಯತ್ತಿದ್ದಂತೆ, ಒಂದು ವಿಷಯದ ಬಗ್ಗೆ ಇನ್ನೂಂದು ರೀತಿಯಲ್ಲಿ ಆಲೋಚಿಸುವ ಮತ್ತು ಮತ್ತೊಂದು ದೃಷ್ಟಿಕೋನದಲ್ಲಿ ನೋಡುವ ಅವಕಾಶ ವಿದ್ಯಾರ್ಥಿಗಳಿಗೆ ಸಿಗುತ್ತದೆ. ಒಂದು ವಿಷಯದ ಬಗ್ಗೆ ತಮ್ಮ ಸರಿಸಮಾನರಲ್ಲಿ ವಿವಿಡ ರೀತಿಯಲ್ಲಿ ಆಲೋಚಿಸುವ ಸಾಧ್ಯತೆ ಇದೆಯೆಂಬ ಅರಿವು ಅವರಲ್ಲಿ ಮೂಡುತ್ತದೆ. ಒಂದು ವಿಷಯವನ್ನು ಎಲ್ಲ ರೀತಿಯಿಂದ ಪರಿಶೀಲಿಸಿ ಅದನ್ನು ಚೆನ್ನಾಗಿ ಅರ್ಥ ಮಾಡಿಕೊಳ್ಳಲು ಅನುಕೂಲವಾಗುತ್ತದೆ. ಮಕ್ಕಳು ವಿಷಯವನ್ನು ಸ್ಪಷ್ಟವಾಗಿ ಅರ್ಥ ಮಾಡಿಕೊಳ್ಳುವುದು ಮಾತ್ರವಲ್ಲದೆ ಮತ್ತೊಬ್ಬ್ಬ ವಿದ್ಯಾರ್ಥಿಗೆ ತಮ್ಮ ಆಲೋಚನೆಗಳನ್ನು ಸಂಪರ್ಕಿಸಲು ಕಲಿತುಕೊಳ್ಳುತ್ತಾರೆ. 

ಹೆಚ್ಚು ಸಮಯವಿದ್ದಲ್ಲಿ, ವಿದ್ಯಾರ್ಥಿಗಳು ಮತ್ತೊಬ್ಬರೊಂದಿಗೆ ಕುಳಿತು ತಮ್ಮ ಆಲೋಚನೆಗಳನ್ನು ವಿನಿಮಯ ಮಾಡಿಕೊಳ್ಲಬಹುದು ಅಥವಾ ಇಡೀ ವರ್ಗದವರೊಂದಿಗೆ ತಮ್ಮ ಆಲೋಚನೆಗಳನ್ನು ಹೇಳಿಕೊಳ್ಳಬಹುದು.

ಅನುಕೂಲಗಳು 

 ಒಂದು ವಿಷಯದ ಬಗ್ಗೆ ಸರಿಯಾದ ಪರಿಕಲ್ಪನೆಯ ಅರ್ಥವನ್ನು ಮಾಡಿಕೊಳ್ಳಲುಸಹಾಯ ಮಾಡುತ್ತದೆ. 
 ತನ್ನ ಹತ್ತಿರ ಇರುವ ಮಾಹಿತಿಯನ್ನು ಸರಿಯಾಗಿ ಶೋಧಿಸಿ ಒಂದು ವಿಚಾರವನ್ನು ರೂಪಿಸುವ ಮತ್ತು ಅದರ ಬಗ್ಗೆ ಒಂದು ತೀರ್ಮಾನಕ್ಕೆ ಬರುವ ಸಾಮರ್ಥ್ಯವನ್ನು ಕೊಡುತ್ತದೆ 
 ಎಲ್ಲಕಿಂತ ಹೆಚ್ಚಾಗಿ ಒಬ್ಬ ವಿದ್ಯಾರ್ಥಿ ಇತರರ ದೃಷ್ಟಿಕೋನಗಳನ್ನು ಗಣನೆಗೆ ತಂದುಕೊಂಡುಅದನ್ನು ಗೌರವಿಸುವ ಸಾಮರ್ಥ್ಯವನ್ನು ಹೊಂದುತ್ತಾನೆ.  
 ಇದಕ್ಕೆ ತಯಾರಿ ಮಾಡಲು ಮತ್ತು ತರಗತಿಯಲ್ಲಿ ಇದನ್ನು ನಿರ್ವಹಿಸಲು ಸ್ವಲ್ಪವೇ ಸಮಯ ಬೇಕಾಗುತ್ತದೆ. 
 ವಿದ್ಯಾರ್ಥಿಗಳು ತಮ್ಮ ಸರಿಸಮಾನರಲ್ಲಿ ಪರಸ್ಪರ ವೈಯುಕ್ತಿಕವಾಗಿ ಬೆರೆಯುವಿಕೆಯಿಂದ ಈ ವಿಷಯದ ಬಗ್ಗೆ ಅಷ್ಟಾಗಿಆಸಕ್ತಿ ಇಲ್ಲದವರನ್ನೂ ಪ್ರೇರೇಪಿಸುತ್ತದೆ. 
 ವಿವಿಧವಾದ ಮತ್ತು ಕೆಳಮಟ್ಟದಿಂದ ಮೇಲ್ಮಟ್ಟದ ಪ್ರಶ್ನೆಗಳನ್ನೂ ವಿದ್ಯಾರ್ಥಿಗಳು ಕೇಳಲು ಅನುಕೂಲವಾದ ಪರಿಸರವನ್ನು ಉಂಟು ಮಾಡುತ್ತದೆ. 
 ಜೊತೆ ಜೊತೆಯಾಗಿ ಕುಳಿತ ವಿದ್ಯಾರ್ಥಿಗಳು ವಿನಿಮಯಮಾಡಿಕೊಳ್ಳುವ ವಿಚಾರಗಳನ್ನು ಕೇಳಿದಾಗ ಮತ್ತು ಅವರು ಪ್ರತ್ಯೇಕವಾಗಿ ತಮ್ಮೆ ವಿಚಾರಗಳನ್ನು ಹೇಳುವಾಗ ವಿದ್ಯಾರ್ಥಿಗಳವಿಚಾರ ಸರಣಿಯನ್ನು ಅರ್ಥಮಾಡಿಕೊಳ್ಳಲು ಶಿಕ್ಷಕರಿಗೆ ತುಂಬಾ ಸಹಾಯವಾಗುತ್ತದೆ

ಟಿಪ್ಪಣಿಗಳು 

ಬೋಧನೆ
ಹಾಲ್ಡೋರ್ ಲ್ಯಾಕ್ಸ್‍ನೆಸ್

ಹಾಲ್ಡೋರ್ ಲ್ಯಾಕ್ಸ್‍ನೆಸ್ 23 ಎಪ್ರಿಲ್ 1902 – 8 ಫೆಬ್ರವರಿ 1998)ಐಸ್‍ಲ್ಯಾಂಡ್ ದೇಶದ ಬರಹಗಾರ. ಇವರು ಕವಿ,ಪತ್ರಕರ್ತ,ನಾಟಕಕಾರ,ಸಣ್ಣಕಥೆಗಾರ,ಕಾದಂಬರಿಕಾರ ಮತ್ತು ಪ್ರವಾಸಕಥನಕಾರರಾಗಿ ಸಾಹಿತ್ಯದ ಬಹುತೇಕ ಪ್ರಕಾರಗಳಲ್ಲಿ ತಮ್ಮ ಕೊಡುಗೆ ನೀಡಿದ್ದಾರೆ.ಇವರ ಮೇಲೆ ಪ್ರಭಾವ ಬೀರಿದವರಲ್ಲಿ ಆಗಸ್ಟ್ ಸ್ಟ್ರಿಂಡ್‍ಬರ್ಗ್,ಸಿಗ್ಮಂಡ್‌ ಫ್ರಾಯ್ಡ್‌,ಸಿಂಕ್ಲೇರ್ ಲೆವಿಸ್,ಅಪ್ಟನ್ ಸಿಂಕ್ಲೇರ್,ಬೆರ್ಟೋಯಿಟ್ ಬ್ರೆಂಕ್ಟ್ ಮತ್ತು ಅರ್ನೆಸ್ಟ್ ಹೆಮಿಂಗ್ವೇ ಮುಖ್ಯರು.ಇವರಿಗೆ ೧೯೫೫ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ. ನೋಬೆಲ್ ಪ್ರಶಸ್ತಿ ಪಡೆದ ಐಸ್‍ಲ್ಯಾಂಡ್ ದೇಶದ ಏಕೈಕ ವ್ಯಕ್ತಿ ಇವರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Gljúfrasteinn, the Halldór Laxness Museum website  
 Nobel Prize website 
 Dennis Haarsager's biography 
 Laxness in Translation (English translations reviewed) 

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ಕಾದಂಬರಿಕಾರರು
ಬ್ರೌನ್ ಶುಗರ್ (ಅಮಲು ಪದಾರ್ಥ)

ಬ್ರೌನ್ ಶುಗರ್ ಎಂಬುದು ಹೆರಾಯಿನ್ ಇನ್ನೊಂದು ಹೆಸರು.ಇದು ಒಂದು ಬಗೆಯ ಅಮಲುಪದಾರ್ಥ. ಇದು ಸಕ್ಕರೆಯಲ್ಲ,ಮಾನಸಿಕವಾಗಿ ಭ್ರಮಾಲೋಕದಲ್ಲಿರುವಂತೆ ಮಾಡುವ ಮಾದಕ ವಸ್ತು. ಇದರ ದುರುಪಯೋಗವು ಅನೇಕ ಯುವಕ-ಯುವತಿಯರ ಉಜ್ವಲ ಭವಿಷ್ಯವನ್ನು ಹಾಳು ಮಾಡಿದೆ. ಆರೋಗ್ಯದ ಮೇಲೆ ದುಷ್ಪರಿಣಾಮ ಉಂಟುಮಾಡುವ ಇವುಗಳನ್ನು ಮನೋರೋಗಿಗಳಿಗೆ ನಿಗದಿತ ಅನುಪಾತದಲ್ಲಿ ನೀಡಿದಾಗ ಔಷಧಿಯಾಗಿ ಬಳಕೆಯಾಗುವುದಾದರೂ ಬ್ರೌನ್ ಶುಗರ್ ನ ಅನಿರ್ಬಂದಿತ ಸೇವನೆಯು ಚಟವಾಗಿ ಪರಿಣಮಿಸಿ ಯುವಜನತೆ ಬದುಕನ್ನೇ ದುರ್ಭರವನ್ನಾಗಿಸಿಕೊಳ್ಳುವ ಅಪಾಯವಿದೆ ಎಚ್ಚರ. ಯಾವುದೇ ರೂಪದಲ್ಲಿ ಸೇವಿಸಿ ನೋಡುವ ಪ್ರಯತ್ನ ಮಾಡಲೇಬಾರದು.

ಉಲ್ಲೇಖಗಳು
ಬಸಳೆ

ಬಸಳೆ (ಬ್ಯಾಸೆಲಾ ಆಲ್ಬಾ) ಬಸೆಲೇಸಿಯಿ (ಬ್ಯಾಸೆಲೇಸೀ)  ಕುಟುಂಬದಲ್ಲಿನ ಒಂದು ತಿನ್ನಲರ್ಹ ಬಹುವಾರ್ಷಿಕ ಬಳ್ಳಿ    (ಇಂಡಿಯನ್ ಸ್ಪಿನಿಚ್). ಇದು ಏಷ್ಯಾದ ಉಷ್ಣವಲಯ ಮತ್ತು ಆಫ್ರಿಕಾದಲ್ಲಿ ಕಾಣಸಿಗುತ್ತದೆ ಮತ್ತು ಇಲ್ಲಿ ಇದನ್ನು ಎಲೆ ತರಕಾರಿಯಾಗಿ ವ್ಯಾಪಕವಾಗಿ ಬಳಸಲಾಗುತ್ತದೆ. ಬಸಳೆ ಭಾರತೀಯ ಉಪಖಂಡ, ಆಗ್ನೇಯ ಏಷ್ಯಾ ಮತ್ತು ನ್ಯೂ ಗಿನಿಗೆ ಸ್ಥಳೀಯವಾಗಿದೆ.

ಬ್ಯಾಸೆಲ ರೂಬ್ರ ಇದರ ವೈಜ್ಞಾನಿಕ ಹೆಸರು. ಭಾರತಾದ್ಯಂತ ಇದನ್ನು ತರಕಾರಿಸಸ್ಯವಾಗಿ ಬೆಳೆಸಲಾಗುತ್ತದೆ. ಇದರಲ್ಲಿ ಎರಡು ಬಗೆಗಳುಂಟು: ಒಂದರ ಎಲೆ ಮತ್ತು ಕಾಂಡಗಳು ಕೆಂಪುಬಣ್ಣದವು. ಇನ್ನೊಂದರವು ಹಸುರು. ಮೊದಲನೆಯದನ್ನು ಬ್ಯಾ. ಕಾರ್ಡಿಫೋಲಿಯ ಎಂದೂ ಎರಡನೆಯದನ್ನು ಬ್ಯಾ. ಆಲ್ಬ ಎಂದೂ ಕರೆಯುವುದಿದೆಯಾದರೂ ಇವೆರಡೂ ರೂಬ್ರ ಪ್ರಭೇದದ ಎರಡು ಬಗೆಗಳು ಎಂಬುದೇ ಬಹುಜನರ ಅಭಿಪ್ರಾಯ.

	ಬಸಳೆಸೊಪ್ಪಿನಗಿಡದ ಎಲೆಗಳು ಮತ್ತು ಎಳೆಯಕಾಂಡಗಳು ಮೃದು ಹಾಗು ರಸವತ್ತಾಗಿವೆ. ಎಲೆಗಳ ಮೇಲಾಗಲೀ ಕಾಂಡದ ಮೇಲಾಗಲೀ ಯಾವುದೇ ತೆರನ ರೋಮಗಳಿಲ್ಲವಾದ್ದರಿಂದ ಅವು ನುಣುಪಾಗಿರುವುವು. ಎಲೆ ಅಂಡಾಕಾರದವು. 15 ಸೆಂ ಮೀ ಉದ್ದ 9 ಸೆಂ ಮೀ ಅಗಲ.	

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ

ಪೌಷ್ಟಿಕಾಂಶಗಳು
ಬಸಳೆಯು  ಪೌಷ್ಟಿಕಾಂಶಭರಿತವಾಗಿದೆ. ಇದರ ಎಳೆಯ ಕಾಂಡ ಮತ್ತು ಎಲೆಗಳನ್ನು ಸೊಪ್ಪು ತರಕಾರಿಯಂತೆ ಹಸಿಯಾಗಿಯೊ ಬೇಯಿಸಿಯೊ ಉಪಯೋಗಿಸುವುದಿದೆ. ಇದರಲ್ಲಿ ಪ್ರತಿಯೊಂದು 100 ಗ್ರಾಮಿಗೆ 1.2% ಪ್ರೋಟೀನ್, 0.15% ಕ್ಯಾಲ್ಸಿಯಮ್, 1.4 ಮಿಲಿ ಗ್ರಾಮ್ ಕಬ್ಬಿಣ, 3250 IU ವಿಟಮಿನ್ A ಇವೆ. ಕೆಂಪು ಎಲೆಯ ಬಗೆಯಿಂದ ಕೆಂಪು ಬಣ್ಣವನ್ನು ಹೊರತೆಗೆದು ಆಹಾರಪದಾರ್ಥಗಳಿಗೆ ಬಣ್ಣಕಟ್ಟಲು ಉಪಯೋಗಿಸುವುದುಂಟು. ಎಲೆಗಳನ್ನು ಕುಟ್ಟಿ ಬೆಚ್ಚಾರವಾಗಿ (ಪೋಲ್ಟೀಸ್) ಬಳಸುತ್ತಾರೆ. ಎಲೆಗಳ ರಸ ಮಲಬದ್ಧತೆ ಮತ್ತು ಪಿತ್ತಗಂದೆಗಳಿಗೆ ಒಳ್ಳೆಯ ಪರಿಹಾರಕೊಡುತ್ತದೆ ಎನ್ನಲಾಗಿದೆ. 

ಇದರಲ್ಲಿರುವ ಹಲವಾರು ಪೌಷ್ಟಿಕಾಂಶಗಳ ತಖ್ತೆ ಬದಿಯಲ್ಲಿದೆ.

ಬಾಹ್ಯ ಸಂಪರ್ಕ
ಬಸಳೆ ಸೊಪ್ಪಿನಿಂದ ರುಚಿಕರವಾದ ತಿಂಡಿ-ತಿನಿಸು ಮಾಡೋ ಸುಲಭ ವಿಧಾನ ಇಲ್ಲಿದೆ-ಉದಯವಾಣಿ;d 5 ಮಾರ್ಚ್ 2020

ಉಲ್ಲೇಖಗಳು

ಸಸ್ಯಗಳು
ತರಕಾರಿಗಳು
ಹ್ಯಾಮ್ (ಮಾಂಸ)

ಹ್ಯಾಮ್ ಉಪ್ಪು ಬೆರೆಸುವಿಕೆ, ಹೊಗೆಯಾಡಿಸುವಿಕೆ, ಆರ್ದ್ರ ಕ್ಯೂರಿಂಗ್ ಮೂಲಕ ಸಂರಕ್ಷಿಸಲಾದ ಪೋರ್ಕ್. ಸಾಂಪ್ರದಾಯಿಕವಾಗಿ ಅದನ್ನು ಕೇವಲ ಹಂದಿಯ ಹಿಂದಿನ ಕಾಲಿನಿಂದ ತಯಾರಿಸಲಾಗುತ್ತಿತ್ತು ಮತ್ತು ನಿರ್ದಿಷ್ಟ ಪೋರ್ಕ್ ತುಂಡು ಎಂದು ನಿರ್ದೇಶಿಸಲಾಗುತ್ತಿತ್ತು. ಹ್ಯಾಮ್ ಅನ್ನು ವೆಸ್ಟ್‍ಫ಼ೇಲಿಯನ್ ಹ್ಯಾಮ್ ಮತ್ತು ಹಾಮೊನ್ ಶೆರ್ರಾನೊನಂತಹ ಬಹಳ ಬಯಸಲಾದ ಪ್ರಾದೇಶಿಕ ವಿಶೇಷತೆಗಳನ್ನು ಒಳಗೊಂಡಂತೆ ವಿಶ್ವದಾದ್ಯಂತ ತಯಾರಿಸಲಾಗುತ್ತದೆ.

ಉಲ್ಲೇಕೊ 

ಆಹಾರ
ಜುವಾನ್ ರಮೊನ್ ಜಿಮೆನೆಝ್

ಜುವಾನ್ ರಮೊನ್ ಜಿಮೆನೆಝ್ (23 ಡಿಸೆಂಬರ್ 1881 – 29 ಮೇ 1958) ಸ್ಪೇನ್ ದೇಶದ ಕವಿ ಮತ್ತು ಲೇಖಕ. ಇವರಿಗೆ ೧೯೫೬ನೇ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಪ್ರಶಸ್ತಿ ಘೋಷಣೆಯಲ್ಲಿ ಸ್ಪಾನಿಷ್ ಭಾಷೆಗೆ ಇವರ  ಭಾವಗೀತಾತ್ಮಕ ಕಾವ್ಯವು ಉನ್ನತ ಸ್ಪೂರ್ತಿಯನ್ನೂ ಕಲಾತ್ಮಕ ಶುದ್ಧತೆಯನ್ನೂ ತಂದುಕೊಟ್ಟಿದೆ ಎಂದು ಕೊಂಡಾಡಿದ್ದಾರೆ.ಆಧುನಿಕ ಕಾವ್ಯಕ್ಕೆ ಫ್ರೆಂಚ್ ಸಾಹಿತ್ಯದ "ಶುದ್ಧ ಕಾವ್ಯ" ಕಲ್ಪನೆಯ ಪ್ರಮುಖ ಪ್ರತಿಪಾದಕರಾಗಿದ್ದು ಪ್ರಮುಖ ಕೊಡುಗೆ ನೀಡಿದ್ದಾರೆ.

ಬಾಹ್ಯ ಸಂಪರ್ಕಗಳು
 
 Fundacion Casa-Museo Zenobia y Juan Ramón Jiménez
 Nobel Prize Acceptance Speech

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ಆಲ್ಬರ್ಟ್ ಕಾಮೂ

ಆಲ್ಬರ್ಟ್ ಕಾಮೂ(; ೭ ನವೆಂಬರ್  ೧೯೧೩ – ೪ ಜನವರಿ ೧೯೬೦)ಫ್ರಾನ್ಸ್ ದೇಶದ ಲೇಖಕ,ಪತ್ರಕರ್ತ ಮತ್ತು ತತ್ವಜ್ಞಾನಿ. ಇವರಿಗೆ ೧೯೫೭ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.. 
ಇವರ ದೃಷ್ಟಿಕೋನವು ತತ್ವಶಾಸ್ತ್ರದಲ್ಲಿ ಅಸಂಗತತೆಯ ಪರಿಕಲ್ಪನೆಯು ಬೆಳೆಯುವಲ್ಲಿ ಸಹಾಯ ಮಾಡಿತು.ವ್ಯಕ್ತಿಗತ ಸ್ವಾತಂತ್ರ್ಯವನ್ನು ಎತ್ತಿಹಿಡಿಯುವುದರೊಂದಿಗೆ ನಿರಾಕರಣವಾದವನ್ನು ತನ್ನ ಜೀವಮಾನ ಪೂರ್ತಿ ವಿರೋಧಿಸಿಕೊಂಡು ಬಂದುದಾಗಿ ತನ್ನ ಪುಸ್ತಕ ದಿ ರೆಬೆಲ್ ನಲ್ಲಿ ಬರೆದುಕೊಂಡಿದ್ದಾರೆ.
ಕಾಮೂ ತನ್ನ ಜೀವಿತಕಾಲದಲ್ಲೇ ಅಸ್ತಿತ್ವವಾದಿ ಎಂದು ಕರೆಸಿಕೊಂಡಿದ್ದರೂ ಅವರು ಅದನ್ನು ಬಲವಾಗಿ ನಿರಾಕರಿಸುತ್ತಿದ್ದರು .೧೯೪೫ರ ಒಂದು ಸಂದರ್ಶನದಲ್ಲಿ "ಇಲ್ಲ, ನಾನು ಅಸ್ತಿತ್ವವಾದಿಯಲ್ಲ.ಸಾರ್ತ್ರೆ ಮತ್ತು ನಾನು ಯಾವಾಗಲೂ ಅಸ್ತಿತ್ವವಾದಿಗಳ ಪಟ್ಟಿಯಲ್ಲಿ ನಮ್ಮ ಹೆಸರನ್ನು ಜೋಡಿಸುವುದನ್ನು ನೋಡಿ ಆಶ್ಚರ್ಯ ಪಡುತ್ತೇವೆ...." ಎಂದು ಸೈದ್ದಾಂತಿಕ ಜೋಡಣೆಯನ್ನು ತಳ್ಳಿಹಾಕಿದ್ದರು.

ಕಾದಂಬರಿಗಳು                   
ದಿ ಪಾಲ್                         
ದಿ ಔಟ್ ಸೈಡರ್                     
ದಿ ಪ್ಲೇಗ್                         
ಎ ಹ್ಯಾಪಿ ಡೆತ್                     
ದಿ ಫಸ್ಟ್ ಮ್ಯಾನ್

ನಾಟಕಗಳು               
ಕ್ಯಾಲಿಗುಲಾ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 Albert Camus Society UK
 Fonds Albert Camus - Cité du livre d'Aix en Provence

ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಲೇಖಕರು
ತತ್ವಶಾಸ್ತ್ರಜ್ಞರು
ಬೋರಿಸ್ ಪಾಸ್ಟರ್ನಾಕ್

ಬೋರಿಸ್ ಪಾಸ್ಟರ್ನಾಕ್ (10 ಫೆಬ್ರವರಿ [O.S. 29 January] 1890 – 30 ಮೇ 1960) ರಶ್ಯಾದೇಶದ ಕವಿ,ಕಾದಂಬರಿಕಾರ,ಅನುವಾದಕ.
ಇವರ ಪ್ರಥಮ ಕವನ ಸಂಕಲನ ಮೈ ಸಿಸ್ಟರ್,ಲೈಫ್ (೧೯೧೭),ರಷಿಯನ್ ಭಾಷೆಯ ಅತ್ಯುತ್ತಮ ಕವನ ಸಂಕಲನ ಎಂದು ಪರಿಗಣಿತವಾಗಿದೆ.ಜೊಹಾನ್ ವೂಲ್ಫ್‍ಗಾಂಗ್ ವಾನ್ ಗಯಟೆ,ಫ್ರೆಡ್ರಿಕ್ ಸ್ಚಿಲ್ಲರ್,ಪೆಡ್ರೋ ಕಾಲ್ಡೆರೋನ್ ಮತ್ತು ವಿಲಿಯಂ ಷೇಕ್ಸ್‌ಪಿಯರ್  ರವರ ನಾಟಕಗಳ ಅನುವಾದಗಳು ರಶ್ಯಾದ ಪ್ರೇಕ್ಷಕರಲ್ಲಿ ಬಹು ಪ್ರಸಿದ್ಧವಾಗಿವೆ. 
ರಶ್ಯಾ ದೇಶದ ಹೊರಗಡೆ ಪಾಸ್ಟರ್ನಾಕ್ ಅವರ ಕಾದಂಬರಿ ಡಾಕ್ಟರ್ ಜಿವಾಗೋ (೧೯೫೭)ಕ್ಕಾಗಿ ಪ್ರಸಿದ್ಧರು.ಇದು ರಶ್ಯಾದ ೧೯೦೫ ಕ್ರಾಂತಿ ಸಮಯದಿಂದ  ಪ್ರಥಮ ಮಹಾಯುದ್ಧದ ನಡುವಿನ ಅವಧಿಯನ್ನು ಚಿತ್ರಿಸುತ್ತದೆ. ಸಮಾಜವಾದಿ ಸಾಮ್ರಾಜ್ಯದ ಬಗ್ಗೆ ಸ್ವತಂತ್ರ ನಿಲುವನ್ನು ಹೊಂದಿದುಕ್ಕಾಗಿ ರಶ್ಯಾದಲ್ಲಿ ಇದನ್ನು ಪ್ರಕಟಿಸಲು ಅಸಾದ್ಯವಾಯಿತು.ಇದನ್ನು ಮಿಲಾನ್‍ಗೆ ಕಳ್ಳಸಾಗಣೆ ಮಾಡಿ ೧೯೫೭ರಲ್ಲಿ ಪ್ರಕಟಿಸಲಾಯಿತು.೧೯೫೮ರಲ್ಲಿ ಪಾಸ್ಟರ್ನಾಕ್‍ಗೆ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಘೋಷಿಸಲಾಯಿತು.ಇದರಿಂದ ಅಪಮಾನಕ್ಕೆ ಒಳಗಾದ ರಶ್ಯಾದ ಕಮ್ಯುನಿಸ್ಟ್ ಪಕ್ಷ,ಇದನ್ನು ತಿರಸ್ಕರಿಸುವಂತೆ ಪಾಸ್ಟರ್ನಾಕ್ ಮೇಲೆ ಒತ್ತಡ ಹೇರುವಲ್ಲಿ ಯಶಸ್ವಿಯಾದರೂ ನಂತರ ಅವರ ವಂಶಸ್ಥರು ೧೯೮೮ರಲ್ಲಿ ಇದನ್ನು ಪಡೆದರು.

ಬಾಹ್ಯ ಸಂಪರ್ಕಗಳು
 Read Pasternak's interview with The Paris Review Summer-Fall 1960 No. 24
 1958 Nobel Prize in Literature
 Pasternak profile at Poets.org
 PBS biography of Pasternak 
 Register of the Pasternak Family Papers at the Hoover Institution Archives
 profile and images at the Pasternak Trust 
 pp. 36–39: Pasternak as a student at Marburg University, Germany
ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕವಿಗಳು
ವಾಟರ್ ಚೆಸ್ನಟ್

ವಾಟರ್ ಚೆಸ್ನಟ್ (ಎಲಿಯೋಕ್ಯಾರಿಸ್ ಡಲ್ಸಿಸ್) ಏಷ್ಯಾ (ಚೀನಾ, ಜಪಾನ್, ಭಾರತ, ಫಿಲಿಪೀನ್ಸ್, ಇತ್ಯಾದಿ), ಆಸ್ಟ್ರೇಲಿಯಾ, ಉಷ್ಣವಲಯ ಆಫ್ರಿಕಾ, ಮತ್ತು ಪೆಸಿಫಿಕ್ ಹಾಗೂ ಹಿಂದೂ ಮಹಾಸಾಗರದ ವಿವಿಧ ದ್ವೀಪಗಳಿಗೆ ಸ್ಥಳೀಯವಾದ ಹುಲ್ಲಿನಂಥ ಒಂದು ಜಂಬು. ಅದನ್ನು ಅನೇಕ ದೇಶಗಳಲ್ಲಿ ಅದರ ತಿನ್ನಲರ್ಹ ಗಡ್ಡೆಗಳಿಗಾಗಿ ವ್ಯಾಪಕವಾಗಿ ಬೆಳೆಯಲಾಗುತ್ತದೆ. ವಾಟರ್ ಚೆಸ್ನಟ್ ವಾಸ್ತವವಾಗಿ ಕಾಯಿಯೇ ಅಲ್ಲ, ಬದಲಾಗಿ ಜವುಗು ಭೂಮಿಯಲ್ಲಿ, ನೀರಿನೊಳಗಿನ ಮಣ್ಣಿನಲ್ಲಿ ಬೆಳೆಯುವ ಒಂದು ಜಲೀಯ ತರಕಾರಿ.

ಸಸ್ಯಗಳು
ಟೋಫ಼ು

ಟೋಫ಼ು ಸೋಯಾ ಹಾಲನ್ನು ಹೆಪ್ಪುಗಟ್ಟಿಸಿ, ಪರಿಣಮಿಸುವ ಮೊಸರನ್ನು ಮೃದು ಬಿಳಿ ತುಂಡುಗಳಾಗಿ ಒತ್ತಿ ತಯಾರಿಸಲಾದ ಒಂದು ಆಹಾರ. ಇದು ಪೂರ್ವ ಏಷ್ಯಾ ಮತ್ತು ಆಗ್ನೇಯ ಪಾಕಪದ್ಧತಿಯಲ್ಲಿ ಒಂದು ಘಟಕವಾಗಿದೆ. ತಾಜಾ ಟೋಫ಼ು ಮತ್ತು ಯಾವುದೇ ರೀತಿಯಲ್ಲಿ ಸಂಸ್ಕರಿಸಲಾದ ಟೋಫ಼ುವನ್ನು ಒಳಗೊಂಡಂತೆ ಟೋಫ಼ುದ ಅನೇಕ ವಿಭಿನ್ನ ವೈವಿಧ್ಯಗಳಿವೆ.

ಆಹಾರ
ಕ್ಯೂರಸೊ

ಕ್ಯೂರಸೊ ಕೂರಸಾವ್ ದ್ವೀಪದ ಮೇಲೆ ಬೆಳೆಯಲಾಗುವ ಲರಾ ಸಿಟ್ರಸ್ ಹಣ್ಣಿನ ಒಣ ಸಿಪ್ಪೆಯಿಂದ ಪರಿಮಳಯುಕ್ತವಾಗಿಸಿದ ಮದ್ಯ. ಕಿತ್ತಳೆಯನ್ನು ಹೋಲುವ ಒಂದು ಸ್ಥಳಿಯವಲ್ಲದ ಸಸ್ಯವಾದ ಲರಾ ಸ್ಪ್ಯಾನಿಷ್ ಅನ್ವೇಷಕರಿಂದ ಕಸಿ ಮಾಡಲಾದ ಸಿಹಿ ವಲೆನ್ಸಿಯಾ ಕಿತ್ತಳೆಯಿಂದ ಅಭಿವೃದ್ಧಿಗೊಂಡಿತು. ಕೂರಸಾವ್‍ನ ಪೋಷಕಾಂಶ ಕೊರತೆಯಿದ್ದ ಮಣ್ಣು ಮತ್ತು ಶುಷ್ಕ ವಾಯುಗುಣವು ವಲೆನ್ಸಿಯಾ ಕೃಷಿಗೆ ಅನುಚಿತವೆಂದು ಸಾಬೀತಾಯಿತು, ಪರಿಣಾಮ ಮರಗಳಲ್ಲಿ ಚಿಕ್ಕ, ಕಹಿ ಹಣ್ಣು.

ಮದ್ಯಗಳು
ಆಂಧ್ರಪ್ರದೇಶ ಎಕ್ಸ್ಪ್ರೆಸ್

ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ಹೈದರಾಬಾದ್ ಮತ್ತು ದಹಲಿ ನಡುವೆ ನಡೆಯುವ ಒಂದು ಸೂಪರ್ಫಾಸ್ಟ್ ದಕ್ಷಿಣ ಕೇಂದ್ರೀಯ ರೈಲ್ವೆ ರೈಲು. ಇದು ದಹಲಿ ತಲುಪುವ ಮೊದಲು ಮಹಾರಾಷ್ಟ್ರ, ಮಧ್ಯಪ್ರದೇಶ ರಾಜ್ಯಗಳ ಮೂಲಕ ಹಾದುಹೋಗುವ ಅಂತರವನ್ನು ಸುಮಾರು 27 ಗಂಟೆ ತೆಗೆದುಕೊಳ್ಳುವ, ದೈನಂದಿನ ಕಾರ್ಯನಿರ್ವಹಿಸುತ್ತದೆ. 
ಭಾರತೀಯ ರೈಲ್ವೆ ಹೈದರಾಬಾದ್-ದಹಲಿ ರನ್ ಸೇವೆಗೆ ಸಂಖ್ಯೆ 12723 ಹಂಚಿದೆ, ಮತ್ತು ದಹಲಿ-ಹೈದರಾಬಾದ್ ರನ್ ಸೇವೆ ಸಂಖ್ಯೆ 12724 ಮಾಡಿದೆ. ಎ ರೈಲು ಸೇವೆ ಮೊದಲ 1976 ರಲ್ಲಿ ಮಧು ದಂಡವತೆ ನಿಯೋಜಿಸಿದ್ದರು.
ಹೆಸರು ಬದಲಾವಣೆ ಆಂಧ್ರಪ್ರದೇಶದ ಇಬ್ಭಾಗಿಸುವಿಕೆಯ ನಂತರ, ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ತೆಲಂಗಾಣದಿಂದ ಸಾಗುತ್ತದೆ ಮತ್ತು ಇದರಿಂದಾಗಿಯೇ ರೈಲು ಹೆಸರು ತೆಲಂಗಾಣ ಎಕ್ಸ್ಪ್ರೆಸ್ ಮರುಹೆಸರಿಸಲಾಗುವುದು ಎ ಹೆಸರು15 ನವೆಂಬರ್ 2015 ಇಂದ ಜಾರಿಗೆ ಬರುವುದು  ವಿಜಯವಾಡ ಮೂಲಕ ವಿಶಾಖಪಟ್ಟಣಂ-ದೆಹಲಿ ಗೆ ಹೋಗುವ ರೈಲಿಗೆ ಎಪಿ ಎಕ್ಸ್ಪ್ರೆಸ್ ಎಂದು ಕರೆಯಲಾಗಿದೆ.

ಉಲ್ಲೇಖಗಳು 
ಭಾರತ
ಹೆಲಿಯೋಡೋರಸ್ ಗರುಡಗಂಬ

ಹೆಲಿಯೋಡೋರಸ್ ಗರುಡಗಂಬವು ಕ್ರಿ.ಪೂ. ೧೧೩ ರ ಸುಮಾರಿಗೆ ಮಧ್ಯ ಭಾರತ   ದ ವಿದಿಶಾದ   ಇಂದಿನ   ಬೆಸ್ನಗರದ  ಹತ್ತಿರ ,  ಶುಂಗ ದೊರೆ  ಭಾಗಭದ್ರನ ಆಸ್ಥಾನದಲ್ಲಿನ    ಇಂಡೋ-ಗ್ರೀಕ್   ದೊರೆಯಾದ  ಅಂತಲಿಕಿತ ಅಥವಾ ಆಂಟಿಯಾಲ್ಕಿಡಾಸ್ ನ  ರಾಯಭಾರಿ    ಹೆಲಿಯೋಡೋರಸ್  ಎಂಬಾತನು ಸ್ಥಾಪಿಸಿದ ಕಲ್ಲಿನ ಕಂಬವಾಗಿದೆ. ಈ ಜಾಗವು ಸಾಂಚಿಯ ಬೌದ್ಧ ಸ್ತೂಪದಿಂದ ಕೇವಲ ಐದು ಮೈಲಿಗಳ ಅಂತರದಲ್ಲಿದೆ.

ಕಂಬದ ಮೇಲುಗಡೆ ಗರುಡನ ಕೆತ್ತನೆ ಇದ್ದು , ಇದನ್ನು  ಹೆಲಿಯೋಡೋರಸ್ ನು   ದೇವನಾದ ವಾಸುದೇವ ನಿಗೆ  ಅರ್ಪಿಸಿದ್ದಾನೆ . ಇದು  ವಾಸುದೇವ ಮಂದಿರದ ಮುಂದುಗಡೆ ಇದೆ.

ಶಾಸನಗಳು 
ಕಂಬದ ಮೇಲೆ ಎರಡು ಶಾಸನಗಳಿವೆ . 

ಮೊದಲ ಬರಹವು  ಬ್ರಾಹ್ಮಿ ಲಿಪಿಯಲ್ಲಿದ್ದು  ಹೆಲಿಯೋಡೋರಸ್ , ಇಂಡೋ-ಗ್ರೀಕ್ ರಾಜ್ಯ , ಮತ್ತು ಶುಂಗ ಸಾಮ್ರಾಜ್ಯದೊಂದಿಗಿನ ಅವನ ಸಂಬಂಧದ  ಕುರಿತಾಗಿದೆ.

ತನ್ನ ಆಳಿಕೆಯ ಹದಿನಾಲ್ಕನೇ  ವರ್ಷದಲ್ಲಿ  ವರ್ಧಮಾನನಾಗಿರುವ ತ್ರಾತಾರನಾದ ಕಾಶೀಪುತ್ರ ಭಾಗಭದ್ರ ರಾಜನೆಡೆಗೆ ಅಂಟಾಲಿಕಿಡಾಸ್ ಮಹಾರಾಜನಿಂದ ಪ್ರೇಷಿತನಾಗಿ ಯವನದೂತನಾಗಿ ಬಂದ,  ಡಿಯಾನ್ ಎಂಬವನ ಪುತ್ರನಾದ,  ತಕ್ಷಶಿಲೆಯ ನಿವಾಸಿಯಾದ,  ಭಾಗವತನಾದ    ಹೆಲಿಯೋಡೋರ್ ನಿಂದ ದೇವದೇವನಾದ ವಾಸುದೇವನಿಗೆ ಈ ಗರುಡಧ್ವಜವು ಸ್ಥಾಪಿಸಲ್ಪಟ್ಟಿತು.

ಇಲ್ಲಿ   ಸ್ಪಷ್ಟವಾಗಿರದಿದ್ದರೂ ಕೂಡ    ಈ ಶಾಸನವು , ಹೆಲಿಯೋಡೋರಸ್ ನು ಒಬ್ಬ  ಭಾಗವತ  ಅಂದರೆ 'ಭಗವಂತನ ಭಕ್ತ'ನು ಎಂದು  ಸೂಚಿಸುತ್ತದೆ.

ಕಂಬದ ಮೇಲಿನ ಎರಡನೇ ಶಾಸನವು ಹೆಲಿಯೋಡೋರಸ್  ನ   ನಂಬುಗೆಯ ಧರ್ಮದ ಆಧ್ಯಾತ್ಮಿಕ ತಿರುಳನ್ನು  ವಿಸ್ತಾರವಾಗಿ ವಿವರಿಸುತ್ತದೆ.

ದಮ,  ತ್ಯಾಗ, ಅಪ್ರಮಾದ - ಈ ಮೂರು  ಅಮೃತಪದಗಳು ಅನುಷ್ಠಿತವಾದರೆ - ಅವು (ಅನುಷ್ಠಾನ ಮಾಡಿದವನನ್ನು ) ಸ್ವರ್ಗಕ್ಕೆ ಒಯ್ಯುತ್ತವೆ

ಮಹತ್ವ 
ಹೆಲಿಯೋಡೋರಸ್  ಮತ್ತು  ಸಮಕಾಲೀನ  ಅಗತೋಕ್ಲಸ್  ಇವರುಗಳು ಹಿಂದೂಧರ್ಮ ದ  ವೈಷ್ಣವ ಪಂಥಕ್ಕೆ    ದಾಖಲಾದ ಅತಿಮೊದಲಿನ ಮತಾಂತರಿಗಳು ಎನ್ನಬಹುದು.  ಕೆಲ  ವಿದ್ವಾಂಸರ ಅಬಿಪ್ರಾಯದಂತೆ ಅವನನ್ನು  ಇವತ್ತಿಗೂ ಇರುವ ಶಿಲಾಸ್ತಂಭವೊಂದ ಸ್ಥಾಪಕನಾಗಿರುವನಾದರೂ    ಭಾಗವತ-ಕೃಷ್ಣ ಪಂಥಕ್ಕೆ ಮೊದಲ ಮತಾಂತರಿ ಎನ್ನಲಾಗದು.  ಅವನನ್ನು ರಾಯಭಾರಿಯನ್ನಾಗಿ  ಕಳಿಸಿದ ರಾಜನೂ ಸೇರಿ ಅನೇಕ ಜನರು  ಕೂಡ   ಭಾಗವತ ಸಂಪ್ರದಾಯದ ಅನುಯಾಯಿಗಳೇ.

ಇವನ್ನೂ ನೋಡಿ 
 ಭಾಗವತ
 ಹಿಂದೂ ಧರ್ಮದ ಇತಿಹಾಸ 
 ಅಂತಲಿಕಿತ

References 

ಇತಿಹಾಸ
ಟಾರ್ಟ್

ಟಾರ್ಟ್ ಪೇಸ್ಟ್ರಿ ತಳದ ಮೇಲೆ ಹೂರಣವನ್ನು ಹೊಂದಿರುವ ಜೊತೆಗೆ ಪೇಸ್ಟ್ರಿಯಿಂದ ಮುಚ್ಚದ ತೆರೆದ ಮೇಲ್ಭಾಗವಿರುವ ಒಂದು ಬೇಕ್ ಮಾಡಿದ ಖಾದ್ಯ. ಪೇಸ್ಟ್ರಿ ಸಾಮಾನ್ಯವಾಗಿ ಶಾರ್ಟ್‍ಕ್ರಸ್ಟ್ ಪೇಸ್ಟ್ರಿಯಾಗಿರುತ್ತದೆ; ಹೂರಣ ಸಿಹಿ ಅಥವಾ ಖಾರವಿರಬಹುದು, ಆದರೆ ಆಧುನಿಕ ಟಾರ್ಟ್‍ಗಳು ಸಾಮಾನ್ಯವಾಗಿ ಹಣ್ಣು ಆಧಾರಿತವಾಗಿರುತ್ತವೆ, ಕೆಲವೊಮ್ಮೆ ಕಸ್ಟರ್ಡ್ ಜೊತೆಗೆ. ಟಾರ್ಟ್‍ಗಳ ಉದಾಹರಣೆಗಳು ಅವುಗಳನ್ನು ತುಂಬಿಸಲು ಬಳಸಲಾದ ಜ್ಯಾಮ್‍ನ ರುಚಿಯನ್ನು ಅವಲಂಬಿಸಿದ ವಿಭಿನ್ನ ಬಣ್ಣಗಳ ಜ್ಯಾಮ್ ಟಾರ್ಟ್‍ಗಳು, ಮತ್ತು ಬೇಕ್‍ವೆಲ್ ಟಾರ್ಟ್ ಅನ್ನು ಒಳಗೊಂಡಿವೆ.

ಖಾದ್ಯ, ತಿನಿಸು
ಸ್ಟುವರ್ಟ್ ಬಿನ್ನಿ

ಸ್ಟುವರ್ಟ್ ಬಿನ್ನಿ , ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಬ್ಯಾಟ್ಸಮ್ಯಾನ್ ಹಾಗು ಬಲಗೈ ಬೌಲರ್ . ರಣಜಿ ಟ್ರೋಫೀ‌‌ಯಲ್ಲಿ ಕರ್ನಾಟಕ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರಾಜಸ್ಥಾನ್ ರಾಯಲ್ಸ್ ತಂಡದ ಪರ ಆಡುತ್ತಾರೆ.

ಕ್ರಿಕೆಟ್ ಆಟಗಾರ
ಕರ್ನಾಟಕದ ಕ್ರೀಡಾಪಟುಗಳು
ಮೈ ಹೆರಿಟೇಜ್

MyHeritage ಶೋಧ, ಹಂಚಿಕೆ ಮತ್ತು ಕುಟುಂಬದ ಇತಿಹಾಸದ ಸಂರಕ್ಷಿಸಿಡಲು ವೆಬ್ಸೈಟ್ ಆಗಿದೆ. ಇದು ವಿಶ್ವಾದ್ಯಂತ ತನ್ನ ಬಳಕೆದಾರರಿಗೆ ಆನ್ಲೈನ್, ಮೊಬೈಲ್ ಮತ್ತು ತಂತ್ರಾಂಶ ವೇದಿಕೆಗಳನ್ನು ಒದಗಿಸುತ್ತದೆ. ಬಳಕೆದಾರರು ಪೂರ್ವಜರು ಹುಡುಕಲು ತಮ್ಮ ಆನ್ಲೈನ್ ವಂಶವೃಕ್ಷ ರಚಿಸಬಹುದು.

ಇತರ ತಾಣಗಳು 

 MyHeritage
 Official website in NL, FR, ES, SE, NO, DK, FI, PT, PL, DE
 Blog
 Facebook
 Twitter
ಅಂತರಜಾಲತಾಣ
ಕಂಪನಿಗಳು
ಅಂತರ್ಜಾಲ
ಬಕ್‍ಹ್ವೀಟ್

ಬಕ್‍ಹ್ವೀಟ್ (ಫ಼್ಯಾಗೊಪೈರಮ್ ಎಸ್ಕ್ಯುಲೆಂಟಮ್) ಅದರ ಧಾನ್ಯದಂತಹ ಬೀಜಗಳಿಗಾಗಿ ಬೆಳೆಸಲಾಗುವ, ಮತ್ತು ಒಂದು ರಕ್ಷಾ ಬೆಳೆಯಾಗಿ ಬಳಸಲಾಗುವ ಒಂದು ಸಸ್ಯ. ಅದರ ಹೆಸರು ಹಾಗಿದ್ದರೂ, ಬಕ್‍ಹ್ವೀಟ್ ಗೋಧಿಗೆ ಸಂಬಂಧಿಸಿಲ್ಲ, ಏಕೆಂದರೆ ಅದು ಹುಲ್ಲಲ್ಲ. ಬದಲಾಗಿ, ಬಕ್‍ಹ್ವೀಟ್ ಸಾರಲ್, ನಾಟ್‍ವೀಡ್ ಮತ್ತು ರೂಬಾರ್ಬ್‍ಗೆ ಸಂಬಂಧಿಸಿದೆ.

ಸಸ್ಯಗಳು
ಹಾಲಪೇನ್ಯೊ

ಹಾಲಪೇನ್ಯೊ ಕ್ಯಾಪ್ಸಿಕಮ್ ಆನ್ಯುಯಮ್ ಪ್ರಜಾತಿಯ ಒಂದು ಮಧ್ಯಮ ಗಾತ್ರದ ಮೆಣಸಿನಕಾಯಿ ಬೀಜಕೋಶ ವಿಧ ತಳಿ. ಒಂದು ಬಲಿತ ಹಾಲಪೇನ್ಯೊ ಹಣ್ಣು ೫-೧೦ ಸೆಂ.ಮಿ. ಉದ್ದವಿದ್ದು ೧-೧.೫ ಇಂಚು ಅಗಲವಾದ ಒಂದು ದುಂಡಗಿನ, ದೃಢ, ನಯವಾದ ತಿರುಳಿನ ಜೊತೆಗೆ ಕೆಳಗೆ ನೇತಾಡುತ್ತದೆ. ಇದು ಸೌಮ್ಯದಿಂದ ಮಧ್ಯಮ ತೀಕ್ಷ್ಣತೆಯನ್ನು ಹೊಂದಿರುತ್ತದೆ, ಸಾಮಾನ್ಯವಾಗಿ ೧,೦೦೦ ಮತ್ತು ೨೦,೦೦೦ ಸ್ಕೋವಿಲ್ ಘಟಕಾಂಶಗಳಷ್ಟು.

ತರಕಾರಿಗಳು
ಮಲ್ಲಿಕಾರ್ಜುನ

ಕನ್ನಡದ ಮೊಟ್ಟಮೊದಲ ಸಂಕಲನ ಗ್ರಂಥ. ಕಾಲ
ಸು. ೧೨೪೦   .ಕೃತಿ:-ಸೂಕ್ತಿಸುಧಾರ್ಣವ ಎಂಬ ಸಂಕಲನ ಗ್ರಂಥದ ಸಂಯೋಜನೆ.೧೯ಆಶ್ವಾಸಗಳು ಇವೆ.ಮಲ್ಲಿಕಾರ್ಜುನ ಈ ಸಂಕಲನದೊಡನೆ ಬಸರಾಳು ಶಾಸನವನ್ನು ರಚಿಸಿದಂತೆ ತಿಳಿದುಬಂದಿದೆ.ಮಗ ಕೇಶಿರಾಜ. ಮಲ್ಲಿಕಾರ್ಜುನ ಹೊಯ್ಸಳರ "ವೀರ ಸೋಮೇಶ್ವರ"ನ ಆಶ್ರಿತ ಕವಿ.

ಬಿರುದು
ಚಿದಾನಂದ ,ಮಲ್ಲಪ ,ಚಿದಾನಂದ ಮಲ್ಲಿಕಾರ್ಜುನ.

ಸಂಕಲನ ಗ್ರಂಥ
ಸೂಕ್ತಿ ಸುಧಾರ್ಣವ -
ಕನ್ನಡ ಸಾಹಿತ್ಯದಿಂದ ಉತ್ತಮ ಪದ್ಯಗಳನ್ನಾಯ್ದುಕೊಂಡು ಈ ಸಂಕಲನ ಗ್ರಂಥವನ್ನು ರಚಿಸಿದ್ದಾನೆ. ಈ ಗ್ರಂಥವು ಕನ್ನಡದ ಮೊಟ್ಟ ಮೊದಲ ಸಂಕಲನ ಕೃತಿ.
ಇದಕ್ಕೆ ಕಾವ್ಯಸಾರ ಎಂಬ ಹೆಸರೂ ಇದೆ.ಈ ಗ್ರಂಥ ಕನ್ನಡ ಸಾಹಿತ್ಯದಲ್ಲಿ ಕವಿಗಳ ಕಾಲ ನಿರ್ಣಾಯಕ್ಕೆ ಕರ್ತೃತ್ವ ನಿರ್ಣಯಕ್ಕೆ ಉಪಯುಕ್ತ ಗ್ರಂಥವಾಗಿದೆ.ಈ ಕಾವ್ಯಸಾರದಲ್ಲಿ ಹೊಯ್ಸಳರ ವಂಶದ ಸ್ಥಾಪನೆಯಾದ ವಿಷಯ, ವಂಶವೃಕ್ಷ, ವೀರ ಸೋಮೇಶ್ವರನ ಶೌರ್ಯ ಪ್ರತಾಪಗಳು ವಿವರವಾಗಿ ಚಿತ್ರಿಸಲಾಗಿದೆ.          
ಚದುರರ  ಮೆಚ್ಚು, ಭಾವುಕರ ಕೈಪಿಡಿ, ಜಾಣರ ಬಯ್ಕೆ,ಸತ್ಕಲಾವಿದರ ವಿಲಾಸಮ್,ಅಕ್ಕರಿಗರಾಭರಣಂ,ಬುಧರಿಚ್ಚೆಯಚ್ಫು,ವೀರದ ಕಣಿ,ಕೂರ್ತುಕೂರಿಸಿದ ನಲ್ಲಳ ಮೈಸಿರಿ.(೧-೨೫) ಎಂದು ಪೀಠಿಕೆ ಪ್ರಕರಣದಲ್ಲಿ ಕವಿ ತನ್ನ ಆತ್ಮ ಪ್ರಶಂಸೆ ಮಾಡಿಕೊಂಡಿದ್ದಾನೆ.

                     ಕವಿಗಳು
ಹಳಗನ್ನಡ ಕವಿಗಳು
ತಿರುಮಲಾರ್ಯ

ಕಾಲ
ಸು ೧೬೪೫-೧೭೦೬(1645-1706)

ಬದುಕು 
ಚಿಕ್ಕದೇವರಾಯನ ಆಸ್ಥಾನ ಕವಿಗಳಲ್ಲಿ ಅಗ್ರಗಣ್ಯನಾದ ಕವಿ, ಮಿಗಿಲಾಗಿ ಮಂತ್ರಿಯಾಗಿದ್ದನು. ಮೈಸುರು ಜಿಲ್ಲೆ ಶ್ರೀರಂಗಪಟ್ಟಣ ಜನ್ಮ ಸ್ಥಳ. ಬ್ರಾಹ್ಮಣ ಕವಿ.

ಗ್ರಂಥ 
ಅಪ್ರತಿಮವೀರಚರಿತೆ
ಚಿಕದೇವರಾಜವಂಶಾವಳಿ
ಚಿಕದೇವರಾಜವಿಜಯ
ಚಿಕದೇವರಾಜಶತಕ
ಈತನ ಎಲ್ಲಾ ಕೃತಿಗಳಲ್ಲಿ ಚಿಕದೇವರಾಜನೇ ಕಥಾನಯಕನಾಗಿದ್ದಾನೆ.ಚಿಕದೇವರಾಜಶತಕ ಉಪಲಬ್ಧವಿಲ್ಲ.

ಉಲ್ಲೇಖಗಳು 

ಕವಿಗಳು
ತಮ್ಮಟಕಲ್ಲು ಶಾಸನ

ತಮ್ಮಟಕಲ್ಲು ಶಾಸನ ಪೂರ್ವದ ಹಳಗನ್ನಡದ ವೀರಗಲ್ಲು ಶಾಸನ. ಚಿತ್ರದುರ್ಗ ತಾಲ್ಲೂಕಿನ ತಮ್ಮಟಕಲ್ಲು ಗ್ರಾಮದಲ್ಲಿ ದೊರೆತಿದೆ. 'ಎಫಿಗ್ರಾಫಿಯ ಕರ್ನಾಟಕ'ದ ಸಂಪುಟ ೬ರಲ್ಲಿರುವ ೪೨ ಮತ್ತು ೪೩ನೇ ಶಾಸನಗಳಲ್ಲಿ ೪೩ನೇ ವೀರಗಲ್ಲು ಬಹಳ ಪ್ರಮುಖವಾದುದು. ಇದರ ಕಾಲ ಕ್ರಿ.ಶ ೫೦೦. ಇದರಲ್ಲಿ 'ಬಿನಮಣಿಅನ್ತುಭೋಗಿಬಿಣದುಳ್ಮಣಿಲ್ಮನದೋನ್' ಎಂದು ಆರಂಭವಾಗುವ ವೃತ್ತವಿದೆ. ಇದು ಸಂಸ್ಕೃತದಲ್ಲಿ ಪ್ರಸಿದ್ಧವಾಗಿರುವ ಅವಿತರ ಅಥವಾ ಕರ್ನಾಟಕಎಂಬ ಹೆಸರಿನ ವೃತ್ತವೇ ಆಗಿದೆ. ಇದು ಪ್ರಾಸಯುಕ್ತವಾಗಿದೆ. ಇದರಿಂದ ಆ ಕಾಲಕ್ಕೆ ಸಂಸ್ಕೃತದ ಪ್ರಭಾವ ಕನ್ನಡದ ಮೇಲೆ ಅಧಿಕವಾಗಿತ್ತೆಂಬುದು ತಿಳಿಯುತ್ತದೆ. ಭಾಷಿಕ ಅಧ್ಯಯನಕ್ಕೆ ಈ ಶಾಸನ ಒಳ್ಳೆಯ ಲಕ್ಷ್ಯಕೃತಿಯಾಗಿದೆ.

ಶಾಸನದ ಇತಿವೃತ್ತ
ಬಿನಮಣಿಅನ್ತುಭೋಗಿಬಿಣದುಳ್ಮಣಿಲ್ಮನದೋನ್
ರಣಮುಖದುಳ್ಳಕೋಲಂನೆರಿಯರ್ಕುಮನಿನ್ದ್ಯಗುಣನ್
ಪ್ರಣಯಿಜನಕ್ಕೆ ಕಾಮನರಸಿ ತೋತ್ಪಲವರ್ಣ್ಣನವನ್
ಗುಣಮಧುರಾಂಕೃದಿವುಪುರುಷನ್ಪುರುಷಪ್ರವರನ್||
ಗುಣಮಧುರಾಂಕ ಎಂಬುವವನು ರತ್ನದಂತೆ ತೇಜಸ್ವಿಯಾಗಿದ್ದಾನೆ. ಇವನು ರಣರಂಗದಲ್ಲಿ ಬಿಲ್ಲು ಹಿಡಿದು ನಿಂತನೆಂದರೆ ಯಾರೂ ತಡೆಯಲಾಗದು. ಇವನು ಅನಂತ ಗುಣವಂತನಾಗಿಯೂ, ಪ್ರಣಯಿಜನಕ್ಕೆ ಕಾಮನ ಬಿಳಿಯ ತಾವರೆಯ ಬಾಣದಂತಹವನೂ, ಪುರುಷ ಶ್ರೇಷ್ಠನೂ ಆದ ಇವನೂ ಪುರುಷರಲ್ಲೆ ಉತ್ಕೃಷ್ಠನಾದವನಾಗಿದ್ದಾನೆ ಎಂದು ಗುಣಮಧುರಾಂಕನನ್ನು ಹೊಗಳಲಾಗಿದೆ. ಈ ಶಾಸನ  ಭಾಷಿಕ ಅಧ್ಯಯನಕ್ಕೆ ಲಕ್ಯ್ಷ ಕೃತಿ  ಎಂಬ ಅಭಿಪ್ರಾಯವಿದೆ.

ವರ್ಗ : ಹಳಗನ್ನಡ
ವರ್ಗ : ಶಾಸನಗಳು
ಬಾದಾಮಿ ಶಾಸನ

ಬಾದಾಮಿ ಶಾಸನ: ಶಾಸನದ ಕಾಲ ಸುಮಾರು ೭ನೆ ಶತಮಾನ ಹಳಗನ್ನಡ ಶಾಸನ. ಬಾದಾಮಿಯ ೧ ಬಂಡೆಗಲ್ಲ ಮೇಲೆ ಕೊರೆದ ಆರಭಟ್ಟ ಮಹಾಪುರುಷನ ಸ್ತುತಿಪರ ಪದ್ಯಗಳು ದೊರೆಯುತ್ತವೆ. ಇದು ಒಂದು ವೀರ ಗೀತೆ ಪರಿಯ ಶಾಸನವಾಗಿದೆ.ಈ ಶಾಸನಕ್ಷರಗಳು ಸುಮಾರು ಏಳನೆಯ ಶತಮಾನದ ಹಳಗನ್ನಡ ಲಿಪಿಯಲ್ಲಿವೆ. ಪ್ರಾರಂಭದ ಗದ್ಯ ಮತ್ತು ಸಂಸ್ಕೃತ ಶ್ಲೋಕ ವೊಂದನ್ನು ಬಿಟ್ಟರೆ ಉಳಿದವು ತ್ರಿಪದಿಯಲ್ಲಿವೆ. ಇಲ್ಲಿರುವ ತ್ರಿಪದಿಗಳನ್ನು ಗಮನಿಸಿದರೆ ಇವು ಕನ್ನಡದಲ್ಲಿ ಸಿಕ್ಕಿರುವ ತ್ರಿಪದಿಗಳಲ್ಲಿ ಮೊದಲನೆಯವು. ಈ ಶಾಸನದಿಂದ ಪೂರ್ವದ ಹಳಗನ್ನಡವು ಹಳಗನ್ನಡಕ್ಕೆ ವಾಲುತ್ತಿರುವುದನ್ನು ಕಾಣಬಹುದು. ಶಾನದ ತ್ರಿಪದಿಯೊಂದು ಹೀಗಿದೆ.
ಸಾಧುಗೆ ಸಾಧು ಮಾಧುರ್ಯಂಗೆ ಮಾಧುರ್ಯಂ
ಭಾದಿಪ್ಪ ಕಲಿಗೆ ಕಲಿಯುಗ ವಿಪರೀತನ್
ಮಾಧವನೀತನೈರನಲ್ಲ ||
ಕಪ್ಪೆ ಅರಭಟ್ಟ ಎಂಬುವನು ಪ್ರಸಿದ್ದ ಐತಿಹಾಸಿಕ ವ್ಯಕ್ತಿಯಾಗಿರಬಹುದು. ಇವನ ಬಗ್ಗೆ ಹೆಚ್ಚಿನ ಮಾಹಿತಿ ಎಲ್ಲಿಯೂ ದೊರೆಯುವುದಿಲ್ಲ. ಅವನು ತನ್ನ ರಾಜನ ಬಗ್ಗೆ ಅಭಿಮಾನ ಪೂರ್ವಕವಾಗಿ ಮಾತನಾಡಿರುವುದನ್ನು ಇಲ್ಲಿ ಕಾಣಬಹುದಾಗಿದೆ. ನಮ್ಮ ಅರಸ ಒಳ್ಳೆಯವರಿಗೆ ಒಳ್ಳೆಯವನು(ಸಾಧುಗೆ ಸೂಕ್ಷ್ಮವಾಗಿ ಮಧುರ ಭಾವನೆಯುಳ್ಳವರಿಗೆ ಮಧುರವಾದವನು) ತೊಂದರೆ ಕೊಡುವವರಿಗೆ ವಿಪರೀತ ತೊಂದರೆ ಕೊಡುತ್ತಾನೆ.
ಇದರಿಂದಾಗಿ 'ಮಾಧವ'ಎಂದು ಗುರುತಿಸಿಕೊಂಡಿದಾನೆ . ಇವನು ಒಂದು ರೀತಿಯಲ್ಲಿ ಶ್ರೀಕೃಷ್ಣನಿದ್ದಂತೆ ಎಂದಿರುವುದು ಗೋಚರವಾಗುತ್ತದೆ.

ನೋಡಿ
ವಿವರಕ್ಕೆ:ಕಪ್ಪೆ ಅರಭಟ್ಟ

ಉಲ್ಲೇಖ

ವರ್ಗ : ನಡುಗನ್ನಡ
ವರ್ಗ : ಶಾಸನಗಳು
ಸಿದ್ಧರಾಮ

ಸಿದ್ಧರಾಮ ೧೨ನೇ ಶತಮಾನದಲ್ಲಿ ಸೊನ್ನಲಿಗೆಯಲ್ಲಿದ್ದ ಪ್ರಸಿದ್ಧ ವಚನಕಾರ. ೧೨ನೇ ಶತಮಾನದಲ್ಲಿ ಶಿವಶರಣರು ಶ್ರಮದಾನ, ಸ್ವಯಂಸೇವೆಯನ್ನು ಕಾರ್ಯರೂಪಕ್ಕೆ ತಂದಿದ್ದರು. ಆ ಕಾಲಘಟ್ಟದ 'ಕಾಯಕ ಪ್ರತಿನಿಧಿ'ಯಾಗಿ ಸಿದ್ಧರಾಮ ನಿಲ್ಲತ್ತಾನೆ.

ಸಿದ್ಧರಾಮನ ಹುಟ್ಟು/ಬಾಲ್ಯ
ಮುದ್ಧಗೌಡ ಮತ್ತು ಸುಗ್ಗವ್ವೆಗೆ ಸುಮಾರು ೫೦ವರ್ಷಗಳಾದ ಮೇಲೆ ತೇಜಸ್ವಿಯಾದ ಗಂಡು ಮಗುವೊಂದು ಜನಿಸುತ್ತದೆ. ಸಿದ್ಧರಾಮ ಮುದ್ಧಗೌಡ ಮತ್ತು ಸುಗ್ಗವ್ವೆಯರಲ್ಲಿ ತಾರುಣ್ಯದ ರಾಗ-ದ್ವೇಷ, ಕಾಮ-ಕ್ರೋಧಗಳು ವಿಜೃಂಭಿಸುವಾಗ ಹುಟ್ಟದೆ, ಅರಿಷಡ್ವರ್ಗಗಳೆಲ್ಲ ಶರೀರದಲ್ಲಿ ಆರುತ್ತಾ, ಪ್ರೇಮದಿಂದ ಪಕ್ವಗೊಂಡ ಅಪರ ವಯಸ್ಸಿನ ದೇಹದಲ್ಲಿ ಹುಟ್ಟುತ್ತಾನೆ. ಈತನ ಕಾಲ ೧೧೫೦(12ನೇ ಶತಮಾನ) 
ಮಗುವಿಗೆ ತಾಯಿ ಸಿದ್ಧರಾಮನೆಂಬ ಹೆಸರಿಡಬೇಕೆಂದರೆ, ತಂದೆ ಮಗನಿಗೆ 'ಧೂಳಿಮಾಕಾಳ'ನೆಂದು ಹೆಸರಿಡಲು ಆಲೊಚಿಸುತ್ತಾನೆ. ಸಿದ್ಧರಾಮ ಬಾಲ್ಯದಲ್ಲಿ ಮೌನದ ಅಪರಾವತಾರವೇ ಆಗಿದ್ದ. ಅವನೊಳಗಿನ ತೇಜಸ್ಸು 'ತಿಲದೊಳಗಿನ ತೈಲದಂತೆ, ಹಾಲಿನ ಮರೆಯ ತುಪ್ಪದಂತೆ' ಅಂತರಂಗದಲ್ಲಿ ಸುಪ್ತವಾಗಿದ್ದು, ಮೆಲ್ಲ ಮೆಲ್ಲನೆ ಮಾವಿನ ಮರದಡಿಯಲ್ಲಿ ಪಶುಪತಿಯ ಆರಾಧನೆಯೊಂದಿಗೆ ವಿಕಾಸಗೊಳ್ಳುತ್ತಾ ಸಾಗುತ್ತದೆ.

ಸಿದ್ಧರಾಮನ ಸತ್ವಪರೀಕ್ಷೆ/ಪವಾಡ
ಸೊನ್ನಲಿಗೆಯ ಜನ ಸಿದ್ಧರಾಮ ಪವಾಡ ಪುರುಷನೆಂದು ನಂಬುವುದರಲ್ಲೇ ಹೆಚ್ಚು ಖುಷಿ ಪಡುತ್ತಾರೆ.ಅವರ ದೃಷ್ಟಿಯಲ್ಲಿ ಸಿದ್ಧರಾಮ ದಿನಾ ರಾತ್ರಿ ಕೈಲಾಸಕ್ಕೆ ಹೋಗಿ, ಬೆಳಿಗ್ಗೆ ಅಲ್ಲಿಂದಲೇ ಬರೋದು. 
ಸಿದ್ಧರ ಸಿದ್ಧ ಕುಟಿಲ ವಿದ್ಯಾಸಾಗರ ಸಿದ್ಧರಾಮನ ಪವಾಡವನ್ನು ಕೇಳಿ ಬಂದು ಅವನನ್ನು ನೇರವಾಗಿ ಪರೀಕ್ಷಿಸುತ್ತಾನೆ.  ಕುಟಿಲ ವಿದ್ಯಾಸಾಗರನ ಶಿಷ್ಯರು ಸಿದ್ಧರಾಮನ ಶಿಷ್ಯರನ್ನು ಸಾಯಿಸಲು ಗುಗ್ಗರಿಯಲ್ಲಿ ಭಯಂಕರ ವಿಷ ಬೆರೆಸಿಟ್ಟುರುವುದು ಸಿದ್ಧರಾಮನಿಗೆ ಗೊತ್ತಾಗುತ್ತದೆ. ಭಯಂಕರ ವಿಷ ಮಿಶ್ರಿತ ಆಹಾರವನ್ನು ಮಲ್ಲಿಕಾರ್ಜುನನ ಕೃಪೆಯಿಂದ ಸಿದ್ಧರಾಮ ಅಮೃತವನ್ನಾಗಿಸಿ ತನ್ನ ಶಿಷ್ಯರಿಗೆ ಅದನ್ನು ಹಂಚುತ್ತಾನೆ.
ಮತ್ತೊಮ್ಮೆ ಸಿದ್ಧರಾಮ ಕೆಂಪಗೆ ಕಾದ ಪಂಚಲೋಹದ ಗುಂಡನ್ನು ಬರಿಗೈನಲ್ಲಿ ಹಿಡಿದು ತನ್ನ ಶಿಷ್ಯರಿಗೆ ತೋರಿಸುತ್ತಾನೆ.

ಸಿದ್ಧರಾಮನ ವಚನ
ಹಸಿವುದೋರದ ಮುನ್ನ, ತೃಷೆದೋರದ ಮುನ್ನ
ವ್ಯಾಧಿ ವಿಪತ್ತುಗಳು ಬಂದಡರದ ಮುನ್ನ
ಕಪಿಲಸಿದ್ದ ಮಲ್ಲಿಕಾರ್ಜುನ ಲಿಂಗವ ಪೂಜಿಸೋ ಮುನ್ನ ಮುನ್ನ|
 

ವಚನಕಾರರು
ವಚನಸಂಚಯ ಯೋಜನೆ
ಮರಿಯ ಜಯಂತಿ

ಮರಿಯ ಜಯಂತಿಯು ಒಂದು ಒಗ್ಗೂಡುವಿಕೆಯ ಹಾಗು ಕುಟುಂಬದ ಹಬ್ಬವಾಗಿದೆ.ಈ ಹಬ್ಬವನ್ನು ಮಂಗಳೂರು ಹಾಗು ಉಡುಪಿಯ ಭಾಗದಲ್ಲಿ ಕೊಂಕಣಿ ಮತಾಡುವ ಕ್ರೈಸ್ತರು ಹೆಚ್ಚಾಗಿ ಆಚರಿಸುತ್ತಾರೆ.ಮರಿಯಮ್ಮನವರ ಜನುಮವು ಈ ಹಬ್ಬದ ಪ್ರಮುಖ್ಯತೆಯಾಗಿದೆ. ಈ ಹಬ್ಬವನ್ನು ಹೆಣ್ಣುಮಕ್ಕಳ ಹಬ್ಬವೆಂದೂಸಹ ಕರೆಯಲಾಗುತ್ತದೆ.

ಹಿನ್ನೆಲೆ
ಕೋಂಕಣಿಯಲ್ಲಿ ಈ ಹಬ್ಬವನ್ನು "ಮೋಂತಿ ಫೆಸ್ತ್" ಎಂದು ಕರೆಯಲಾಗುತ್ತದೆ. "ಮೋಂತಿ ಫೆಸ್ತ್" ಎಂಬ ಹೆಸರು ಫರಂಗಿ ಪೇತೆಯ ಮಾತೆ ಮರಿಯಾನೋ ಎಂಬ ಚರ್ಚಿನ ಹೆಸರಿನಿಂದ ಬಂದಿದೆ.ಟಿಪ್ಪು ಸುಲ್ತಾನನ ಕಾಲದಲ್ಲಿ ಹಲವಾರು ಕ್ರೈಸ್ತ ಗುಡಿಯನ್ನು ನಾಶಮಾಡಿದ್ದಾದರು, ಈ ಒಂದು ಗುಡಿಯು ಮಾತ್ರ ನಾಶವಾಗದೆ ಮಂಗಳೂರು ಪ್ರದೇಶದಲ್ಲಿ ಬಹಳ ಪ್ರಾಮುಖ್ಯತೆಯನ್ನು ಹೊಂದಿದೆ.ಈ ಒಂದು ಹಬ್ಬದ ದಿನ ಎಲ್ಲಾ ಜನರು ಒಟ್ಟುಗೂಡಿ ಮಾಂಸ-ಮೀನು ಮಾಡದೆ, ಹೊಸ ತೆನೆ ಹಾಗು ಹೊಸ ಫಲದಿಂದ ಮಾಡಿದ ತರಕಾರಿ ಊಟವನ್ನು ಮಾಡುತ್ತಾರೆ.

ಆಚರಣೆ
ಪ್ರಪ್ರಥಮವಾಗಿ ಈ ಹಬ್ಬದ ದಿನ ಹೋಸ ತೆನೆಯನ್ನು ಕ್ರೈಸ್ತ ಗುಡಿಯಲ್ಲಿ ಪವಿತ್ರೀಕರಿಸಲಾಗುತ್ತದೆ.ಪೂಜೆಯ ಮೋದಲು ಈ ಒಂದು ತೆನೆಯನ್ನು ಪವಿತ್ರೀಕರಿಸಿ, ಪೂಜೆಯ ಕೊನೆಯಲ್ಲಿ ಕುಟುಂಬದ ಯಜಮಾನರಿಗೆ ಅಥವಾ ಹಿರಿಯರಿಗೆ ಹಂಚಲಾಗುತ್ತದೆ. ಇದನ್ನು ತದನಂತರ ಮನೆಯಲ್ಲಿ ಹಾಲು ಅಥವ ಪಾಯಸದಲ್ಲಿ ಸೇರಿಸಿ ಸೇವಿಸಲಾಗುತ್ತದೆ.ಮಕ್ಕಳು ಈ ಹಬ್ಬದ ದಿನ ಹೋವನ್ನು ಮರಿಯಮ್ಮನವರಿಗೆ ಒಟ್ಟುಗೂಡಿಸಿ ಅರ್ಪಿಸುತ್ತಾರೆ. ಪೂಜೆಯ ಕೋನೆಯಲ್ಲಿ ಮಕ್ಕಳಿಗಾಗಿ ಸಿಹಿತಿಂಡಿಯನ್ನು ಹಂಚಲಾಗುತ್ತದೆ.ಈ ಹಬ್ಬದ ದಿನ ಪೂಜೆಯ ಸಮಯದಲ್ಲಿ ಮುಖ್ಯವಾಗಿ ಕುಟುಂಬಗಳಿಗೆ ಹಾಗು ಹೆಣ್ಣುಮಕ್ಕಳಿಗಾಗಿ ಪ್ರಾರ್ಥನೆ ಮಾಡಲಾಗುತ್ತದೆ.

ಗುಡುಯಲ್ಲಿ ನಡೆದ ಪೂಜೆಯ ನಂತರ ಮನೆಯಲ್ಲೂ ಊಟದ ಮುಂಚೆ ಪ್ರಾರ್ಥನೆ ಮಾಡಲಾಗುತ್ತದೆ. ಈ ಪ್ರಾರ್ಥನೆಯಲ್ಲಿ ಕುಟುಂಬದ ಐಕ್ಯತೆ ಹಾಗು ಅನ್ಯೋನತೆಗಾಗಿ ಪ್ರಾರ್ಥನೆ ಮಾದಲಾಗುತ್ತದೆ.ಹೊರದೇಶದಲ್ಲಿರುವ ಕುಟ್ಂಬದವರಿಗೂ ಹಾಗು ಕುಟುಂಬದಲ್ಲಿ ತೀರಿಕೂಂಡವರಿಗೂ ಮುಖ್ಯವಾಗಿ ಪ್ರಾರ್ಥನೆ ಮಾಡಲಾಗುತ್ತದೆ.ಪ್ರಾರ್ಥನೆಯ ನಂತರ ಕುಟುಂಬದವರೆಲ್ಲರೂ ಒಟ್ಟಾಗಿ ಕೆಳಗೆ ಕುಳಿತು, ಬಾಳೇಎಲೆಯಲ್ಲಿ ಊಟ ಮಾಡುತ್ತಾರೆ.

ಉಲ್ಲೇಖ
 https://en.wikipedia.org/wiki/Mary_(mother_of_Jesus)
 http://www.americancatholic.org/features/saints/saint.aspx?id=1132 
ಹಬ್ಬಗಳು